Protokol IPv6: Srbija u dobrom društvu - Biznis i Finansije\nHome\tVestiIT i nauka\tProtokol IPv6: Srbija u dobrom društvu\nProtokol IPv6: Srbija u dobrom društvu\nby bifadmin 6. juna 2014.\nSvaki uređaj koji se priključi na internet mora da ima svoju internet adresu. Kako je nagli razvoj interneta prouzrokovao da veš mašine, TV i drugi kućni aparati i bela tehnika budu umreženi, broj potrebnih internet adresa je skoro na maksimumu. Zato je u svetu trenutno u toku prelazak na novi protokol koji će drastično povećati broj internet adresa. Novi protokol nosi oznaku IPv6, a da Srbija ne zaostaje za svetom potvrđuje spisak kompanija koje u našoj zemlji koriste ovaj protokol.\nNjega je objavio Regionalni internet registar za područje Evrope RIPE NCC i može se naći na sledećem linku. Na njemu se nalaze državne i akademske institucije, ali i privatne kompanije poput internet provajdera bežičnog pristupa internetu MadNet iz Pančeva.\nIpak, jedna od prvih organizacija koja je omogućila svojim korisnicima i sama prešla na korišenje IPv6 jeste Registar Nacionalnog Internet Domena Srbije (RNIDS). Zato je i organizovan okrugli sto na temu IPv6 u Srbiji na kojem su učešće uzele skoro sve kompanije sa spiska koji je RIPE objavio. Zaključci sa ovog okruglog stola biće uključeni u akcioni plan koji RNIDS radi.\nPošto prelazak podrazumeva kupovinu nove opreme za infrastrukturu svakog provajdera, on ni najmanje nije jeftin. Baš kao i u svetu, sporost u prelasku na novi protokol je zbog toga neminovna, te možemo da konstatujemo dobru prolaznu ocenu – u ovome ne kasnimo za svetom.\nU Srbiji i dalje nizak kvalitet regulatornog okruženja


Serbian version of the IST statement on Tunisia : International Socialist Tendency\nPosted by jchoonara on Monday, January 31, 2011 ·\nZnačaj pobede tuniskih masa nije samo u uspešnom svrgavanju Bena Alija, čime su okončane 23 godine njegove diktature. Tuniska revolucija pobija argumente koje su proteklih nekoliko decenija nudili mnogi desni intelektualci, prema kojima arapske mase nisu sposobne da postignu revolucionarne promene i da su revoluciji dani odbrojani.\nRevolucija je zbacila režim koji je održavao bliske veze sa Izraelom i koji su zapadne vlade i Svetska banka hvalile zbog lojalnog sprovođenja neoliberalnih „reformi”. Tuniske mase su preplašile arapske vladajuće klase – jedna za drugom, arapske države užurbano prave materijalne ustupke u pokušaju da izbegnu eskalaciju narodnog besa i spreče širenje revolucije.\nU Egiptu, Alžiru, Jemenu, Libanu, Jordanu i mnogim drugim arapskim zemljama, ljudi počinju da mnogo jasnije preispituju stvarnost. Protesti koji se održavaju u znak podrške narodu Tunisa istovremeno pozivaju i na obaranje arapskih vladara i režima. Revolucija više nije književni pojam o kom učimo u knjigama iz istorije. Zahvaljujući snazi i odlučnosti tuniskog naroda, ona je postala naša moguća i dostižna budućnost. Efekte toga već vidimo u masovnim demonstracijama koje su preplavile Egipat, potresajući Mubarakovu diktaturu.\nMnogi se trude da Tunisku revoluciju predstave kao jednu od „šarenih revolucija” koje su do sada ojačavale moć Zapada, ili kao revoluciju ograničenu striktno na pitanja građanskih prava i ličnih sloboda. Ipak, oni zaboravljaju da su iskru pobune zapalili oni koji su bili onemogućeni da se zaposle, oni koji su radili dan i noć ali nisu imali ni toliko da sebi i svojoj porodici obezbede hleb. Što je najvažnije, ovi komentatori se trude da sakriju činjenicu da je glavna parola revolucije „Hleb, obrazovanje i sloboda”.\nS tim na umu, bitka u Tunisu nije gotova, već je tek počela. Stari Ben Alijev režim i dalje je na vlasti i pokušava da učvrsti državu pod svojom kontrolom, oslanjajući se na relativno netaknute policijske snage i „zvaničnu opoziciju” koja je u proteklim decenijama doprinela legitimizaciji Ben Alijeve tlačiteljske vlasti, a sada pokušava da narodni bes izmanipuliše ne bi li se domogla vlasti.\nStari čuvari režima, zajedno sa ovom „zvaničnom opozicijom”, sada se trude da pobunu prikažu kao potpuno spontanu. Ovim se zanemaruje uloga koju su sindikati, radikalna levica i druge progresivne snage imale u jačanju sposobnosti pokreta da uzvrati udarac i u okretanju otpora direktno protiv Ben Alijevog režima.\nNarod Tunisa je, međutim, uspeo da hitro odgovori na ove pokušaje, organizovanjem novih demonstracija i protesta sa zahtevom za raspuštanjem vladajuće stranke. Širom zemlje organizuju se narodni komiteti, kako bi se komšiluci zaštitili od državne milicije i kako bi se osujetili pokušaji Ben Alijevih pristalica da stvore atmosferu straha.\nMi smo zato uvereni da je od ključne važnosti da se celokupna revolucionarna levica širom sveta solidariše sa Tuniskom revolucijom, kako se borba protiv ostataka starog režima nastavlja. Pozivamo tuniske mase da ne prihvataju ništa manje od potpune transformacije njihove zemlje i konačnog raskida sa starim režimom, da odbiju da prihvate obećanja sadašnje vlade i da nastave da se bore do ispunjenja svih zahteva.\nUpravo su narodne mase bile te koje su oborile tiranina i okončale istoriju tlačenja i eksploatacije. Zato bi trebalo da iste te mase preuzmu vlast i organizuju društvo na osnovu svojih potreba, a ne potreba i želja gomile oportunističkih političara koji se nikada nisu usudili da se suprotstave Ben Aliju i njegovoj politici.\nBen Alijevi stari čuvari samo će reprodukovati isti onaj sistem koji je ustanak namerio da porazi i eliminiše. Oni će nastaviti da tuniskom narodu nameću iste one mere koje su dugo bile upotrebljavane za kriminalizovanje tuniskih masa i njihovo udaljavanje od braće, sestara, drugarica i drugova drugde u arapskom svetu, ali iznad svega njihove veze sa izraelskom terorističkom državom, kao i ogromni uticaj koji francuska imperijalistička država ima nad kulturom i obrazovanjem u Tunisu.\nOstaci Ben Alijevog režima trudiće se da upotrebe svu moć koju imaju kako bi pokušali da poraze ili izoluju masovni pokret koji je izbio na ulice. Oni će se osloniti na međunarodnu podršku zapadnih sila i arapskih režima u regionu, koji će, iz straha da će se revolucionarna plima proširiti i u njihove zemlje, drage volje pomoći tuniskom režimu da povrati red.\nStoga pozivamo sindikalne vođe, koji su odigrali veliku ulogu u koordinaciji ustanka, revolucionarnu levicu i sve progresivne snage u Tunisu da ostanu na strani masa, nastave da podržavaju revolucionarne promene koje se odvijaju i oblikuju, i da prikupe najveću moguću podršku za tekuću bitku za slobodu od tlačenja i eksploatacije.\nTakva promena zahtevaće ne samo dubinsku čistku države i uvođenje najšire moguće političke demokratije, već i raskid sa kapitalizmom kako bi se sproveo ekonomski i socijalni program koji bi radikalno poboljšao materijalnu situaciju tuniskog naroda. Održavanje takve revolucije zahtevaće aktivnu solidarnost sindikalaca, socijalista i antikapitalista, ne samo u regionu, već i celom svetu.\nZato, u ime Internacionalne socijalističke tendencije, stojimo rame uz rame sa tuniskim masama, u potpunosti podržavajući njihove zahteve i njihovu želju da nastave svoju herojsku revoluciju i unište svoje eksploatatore i tlačitelje. Istorija nam poručuje da se budućnost može osvojiti jedino borbom.\nKoordinacija Internacionalne socijalističke tendencije\nFiled under Countries, Declarations, Serbian, The Arab states, Translations, Tunisia


Kupovina za pravna lica - Pčelar doo Vršac\nkomercijalna služba naše kompanije i sektor prodaje Vas očekuju da se dogovorimo kako bi postali jedan od naših mnogobrojnih, a jednako poštovanih, bitnih i uvaženih kupaca, koji svoje potrebe za pčelarskom opremom podmiruju kupovinom putem naše veleprodaje. Veliki asortiman proizvoda, povoljne cene, konstantno popunjen lager sa kratkim rokovima isporuke garant su zajedničkog uspeha. Služba prodaje kao i naša tehnička podrška, specijalizovani su za poslovne korisnike, kojima mogu ponuditi rešenja koja im po ceni i tehničkim karakteristikama najviše odgovaraju.\nNa samom početku, saradnje, možete nam se obratiti putem e-maila info@pcelar.rs ili putem sledećih telefona 013/28-300-20 odnosno 066/100-900 i zatražiti od nas aktuelni katalog i cenovnik proizvoda. Dokumenti će vam biti poslati putem elektronske pošte ili u štampanom izdanju putem regularne pošte ili kurirske službe, na adresu koju navedete u zahtevu. Sve cene u cenovniku su aktuelne, i važe od datuma specificiranog na istom, izražene su kao jedinične, u eurima, i obračunavaju se po srednjem kursu Narodne banke Srbije na dan fakturisanja. Sve veleprodajne cene su izražene bez PDV-a.\nZa kupovinu kod nas nije neophodno da dostavljate svoju dokumentaciju, obrazac za identifikaciju i sl. Dovoljno je samo da nam pošaljete podatke pravnog lica i spisak potrebne robe, najbolje koristeći šifre iz našeg kataloga odnosno online prodavnice. Svaki artikal u našoj ponudi ima jedinstvenu oznaku u vidu šifre na koju je dovoljno pozvati se prilikom naručivanja. Ako se pak ne snadjete u naručivanju putem šifara, nije problem ni da nam uputite narudžbinu u obliku i formi koja vama odgovara, a naše ljubazno osoblje će vas kontaktirati i precizirati zajedno sa vama tačno koji proizvod vam je potreban.\nUkoliko nam se obraćate sa namerom dugoročne saradnje i snabdevanja vaših objekata robom iz našeg asortimana ili iz razloga otvaranja novog prodajnog objekta, možemo na osnovu vaših potreba i obostranih interesa zaključiti ugovor o snabdevanju kojim ćemo nedvosmisleno definisati naše odnose na način koji vama najviše odgovara, i u skladu sa dogovorenim započeti, nadamo se, uspešnu saradnju. Nakon zaključenja Ugovora saradnja počinje odmah! Ono što želimo da napomenemo jeste da smo izrazito fleksibilni po pitanju zamene ili povraćaja robe, a što vama kao kupcu može dati jednu sigurnost da iako načinite greške u nabavci robe, mi smo tu da te greške ispravimo i tako učinimo da se osećate sigurnije uz nas. Robu koju ne prodate, koja ne odgovara vašim zahtevima po pitanju kvaliteta, karakteristika, veličina, boje i sl. možete zameniti za drugu robu ili vratit, mi smo tu da vam pomognemo da uskladimo vaš asortiman sa potrebama vaših kupaca. Potrebno je samo da roba koju vraćate bude u originalnoj ambalaži i ne korišćena.\nUkoliko želite da saradnju sa nama ili ste se već opredelili za neki od proizvoda i rešenja iz naše ponude ili imate bilo kakve nedoumice i pitanja u vezi toga, možete se obratiti našoj službi prodaje na e-mail adresu info@pcelar.rs ili putem nekog od sledećih telefona 013/28-300-20 odnosno 066/100-900.


Predsednik Republike Srbije Aleksandar Vučić i predsednica Evropske komisije Ursula fon der Lajen prisustvovali su danas ceremoniji obeležavanja početka radova na modernizaciji i rehabilitaciji pruge Niš-Brestovac na međunarodnom železničkom Koridoru 10, kao i potpisivanju Ugovora između Javnog preduzeća Koridori Srbije i Konzorcijuma STRABAG AG i STRABAG d.o.o. Beograd o izgradnji prve faze Auto-puta mira na deonici Merošina – Merošina 1.\n„U Donjem Međurovu gradi se pruga od 23 km, koju će 75 odsto da finansira Evropska unija. To je za nas ogroman novac, veliki podstrek i poštovanje. Ova pruga i put za nas su važni, za Evropu su važni. Dugujem ogromnu zahvalnost gospođi Fon der Lajen što je danas došla u Niš, koji nama postaje centar, središte svih balkanskih koridora, postaje balkanska raskrsnica“, istakao je predsednik Vučić i dodao da je Srbija u potpunosti posvećena implementaciji do sada potpisanih sporazuma čiji je pokrovitelj EU.\n„Daćemo sve od sebe ne samo da očuvamo mir, nego da postignemo još sporazuma koji će značiti sigurnost svih na Balkanu i bolji život i ekonomiju za sve nas. Znamo šta je naš posao. Koliko možemo, imajući u vidu teškoće zbog odnosa sa Prištinom, mi ćemo da činimo sve da napredujemo na evropskom putu“, rekao je predsednik Vučić i zahvalio predsednici Evropske komisije na lepim rečima i želji da Srbiju vidi u EU.\nPredsednica Evropske komisije Ursula fon der Lajen istakla je danas da je Srbija već prevalila dug put ka članstvu u EU, da je zabeležila neverovatan napredak i zalaganje poslednjih godina i unapredila uslove u različitim sektorima. Ona je poručila da snažno podržava evropske integracije Srbije.\n„Ovo je veoma poseban momenat. Potpisivanje ovog ugovora je simbol naše sjajne saradnje i projekata povezivanja kroz koje zajednički gradimo našu evropsku budućnost, zato što je bolja budućnost Srbije u Evropskoj uniji. Koridor povezuje Srbiju sa Austrijom i Grčkom i zaista je pokretač privrede. Ovo je pokretač za privredu Srbije, investicije, ekonomski plan koji već funkcioniše u Srbiji“, rekla je predsednica Evropske komisije.


Platni razredi tek od 2019. godine - Knjaževačke novine\nDobro došli » Platni razredi tek od 2019. godine\nBilo je najavljeno da će reforma sistema plata u javnom sektoru u Srbiji, bar u nekim službama, početi 2018. godine, ali državni sekretar u Ministarstvu za državnu upravu i lokalnu samoupravu Zoran Kasalović, kaže za „Politiku” da se primena sistema platnih razreda odlaže do 1. januara 2019. godine.\nDo tada, osim već usvojenog Zakona o sistemu plata u javnom sektoru, trebalo bi doneti zakon o zaposlenima u javnim službama, zakon o platama službenika i nameštenika u autonomnim pokrajinama i jedinicama lokalne samouprave, kao i zakon o platama u javnim agencijama. Očekuje se da će prva dva pomenuta zakona, kao i izmene Zakona o sistemu plata u javnom sektoru, biti usvojeni do kraja ove godine, a zakon o platama u javnim agencijama početkom 2018, da bi sledeća godina bila iskorišćena za donošenje neophodnih podzakonskih akata. Jedan od tih propisa treba da reguliše način vrednovanja učinka i rada zaposlenih u javnim službama, a Zoran Kasalović pominje kao vrlo značajan i budući katalog radnih mesta u javnom sektoru, na osnovu čega više nećemo imati, recimo, vozače-kurire, vozače-dostavljače, vozače koji rade i poslove obezbeđenja, što je bio izgovor da se nekome isposluje veća plata.\nNa pitanje kako će u nove platne razrede biti svrstani oni koji danas imaju mnogo veća primanja, a da im plate ne budu smanjene, na primer u nekim javnim agencijama, državni sekretar potvrđuje da je u jednoj od predloženih zakonskih odredbi navedeno da će zatečeni nivoi plata u trenutku primene zakona biti zadržani. „Međutim, kad sistem počne da funkcioniše, težiće se uspostavljanju pravednog raspona plata, pa će onima koji u ovom trenutku imaju potcenjene iznose, kad budu svrstani u platne grupe, plate biti povećavane srazmerno raspoloživim sredstvima, dok se onima koji su u ovom trenutku u precenjenoj grupi plate neće povećavati sve dok ih njihova platna grupa ne dostigne. To će se postići tako što će se povećanje mase zarada u javnom sektoru usmeravati ka zaposlenima koji u ovom trenutku, za slične poslove, imaju niže plate, a sada precenjeni bi zadržavali iste iznose sve dok ih potcenjeni ne dostignu.”\nS druge strane, Socijalno-ekonomski savet je izrazio stav da je u dosadašnjem radu na ovim propisima prihvaćen maksimalan broj primedbi i sugestija, a budući da ovaj savet odluke donosi konsenzusom, nova zakonska rešenja biće upućena vladi i bez podrške (ali i bez značajnog protivljenja) nekih sindikata. S tim što nova zakonska rešenja predviđaju da, ako neka od službi u javnom sektoru pokuša da se izbori za porast plata u svom sektoru, to neće biti moguće ako se istovremeno ne povećavaju plate i u ostalim delatnostima i službama. Prema tome, ministarstvo će nacrte zakona uputiti vladi na usvajanje, a vlada skupštini, da bi se u sledećoj godini posvetili donošenju podzakonskih akta. Kasalović na kraju kaže da će i poslodavci imati obavezu da usvoje akte o sistematizaciji i prilagode radna mesta katalogu zanimanja, uručivaće rešenja zaposlenima… da bi ceo sistem, u kojem ukupno ima oko 420.000 zaposlenih, od prvog januara 2019. u ovom delu funkcionisao na nov način.\nRazredi za neprofitne\nNa primedbu da javna preduzeća koja su na budžetu neće imati platne razrede, Zoran Kasalović kaže da javna preduzeća nisu na budžetu nego samo primaju određene subvencije iz budžeta. Za razliku od javnih službi (prosveta, zdravstvo, kultura…) koje su neprofitne, javna preduzeća bi trebalo da budu profitna, da se pojavljuju na tržištu, i država, u tom smislu, traži određena rešenja u pravcu njihovog restruktuiranja kako bi se njihov rad i finansiranje poboljšali. A naše ministarstvo se bavi radom javnih službi koje su neprofitne, precizira Kasalović.\nAutor: Branislav Radivojša, sajt Politike\nEkonomija, Plata, platni razred, Platni razredi, Posao\nPrevPrethodnaKNJAŽEVČANIN KRAO VEŠ MAŠINE, TELEVIZORE, ŠPORETE…\nSledećaOVO VAS SIGURNO INTERESUJE: Kalendar branja lekovitog biljaNext\nNacionalna služba za zapošljavanje, na osnovu Uredbe o programu podsticanja zapošljavanja mladih „Moja prva plataˮ,


Proslava u centru Beograda: Na ulicama kolone vojnika i ljudi sa zastavama - 19.10.2017, Sputnik Srbija\nSvečanim defileom od Terazija do Kalemegdana počelo je svečano obeležavanje 73. godišnjice oslobođenja Beograda u Drugom svetskom ratu. Topovi i tenkovi na... 19.10.2017, Sputnik Srbija\n12:15 19.10.2017 (Osveženo: 12:24 19.10.2017)\n© Tanjug / Zoran ŽestićPripadnici Vojske Srbije tokom Memorijalnog marša „Korakom slobode“\nKod Spomenika obešenim rodoljubima, u 11 časova je počeo Memorijalni marš „Korakom slobode“, a učesnicima marša obratili su se ministar odbrane Aleksandar Vulin i gradski menadžer Goran Vesić.\nPovodom manifestacije „Dani Beograda“, koja će trajati danas i sutra, a sve povodom godišnjice oslobođenja srpske prestonice u Drugom svetskom ratu, predviđena je i parada od Terazija do Trga republike.\n© Tanjug / Zoran ŽestićKoncert „Po šumama i gorama" orkestra „Stanislav Binički" Ministarstva odbrane Srbije na Trgu Republike u Beogradu.\nKoncert „Po šumama i gorama" orkestra „Stanislav Binički" Ministarstva odbrane Srbije na Trgu Republike u Beogradu.\nTim povodom Ulica kralja Milana, Terazije i Kolarčeva su „ukrašene“ muzejskim eksponatima, oružjem koje je korišćeno pre više od sedam decenija u odlučujućim bitkama.\nNa Trgu republike pripremljena je i bina na kojoj se na velikom panou, uz crvenu zvezdu petokraku, nalazi i natpis „73 godine od oslobođenja Beograda“.\nNa raskrsnici Trga Nikole Pašića i Terazija polako se formira kolona, kako od vojnika, tako i građana koji su došli sa raznim zastavama.\n© Tanjug / Zoran ŽestićPredstavnici SUBNOR-a tokom Memorijalnog marša „Korakom slobode“\nPredstavnici SUBNOR-a tokom Memorijalnog marša „Korakom slobode“\nCentralna svečanost pod nazivom „Sloboda 2017“ počeće u petak 20. oktobra u 12 časova na aerodromu Batajnica.\nIzmene u saobraćaju zbog obeležavanja Dana oslobođenja\nSaobraćaj u ulicama Kralja Milana, Terazije i Kolarčeva biće obustavljen od devet do 14 časova zbog manifestacije kojom se obeležava Dan oslobođenja Beograda a doći će i do izmena trasa na pojedinim linijama gradskog prevoza, saopštio je Beoinfo.\nZbog zatvaranja ulica autobusi 21A, 22A i 29A će saobraćati trasom: Studentski trg-Vase Čarapića-Trg republike-Makedonska-Dečanska-Trg Nikole Pašića-Bulevar kralja Aleksandra-Beogradska-Njegoševa-Kursulina-Makenzijeva i dalje redovnim trasama.\nAutobusi sa linije 24 saobraćaće, u oba smera trasom: Trg republike-Makedonska-Dečanska-Bulevar kralja Aleksandra (Beogradska-Kralja Milutina u suprotnom smeru) i dalje redovnim trasama.\n14 Oktobar 2017, 13:07\nAutobusi 26, 37 i 44 saobraćaće u oba smera trasom: Trg republike-Makedonska-Dečanska-Bulevar kralja Aleksandra i dalje redovnim trasama. Autobusi sa linije 37 i 44, u smeru ka periferiji, koristiće stajalište „Trg republike“ sa linijama 24 i 26.\nAutobusi sa linije 27, u smeru ka Trgu republike, saobraćaće trasom: Bulevar kralja Aleksandra-Dečanska-Makedonska-Trg republike.\nAutobusi sa linije 31 u oba smera trasom: Studentski trg-Trg republike —Makedonska-Dečanska-Bulevar kralja Aleksandra-Kneza Miloša-Nemanjina-Slavija i dalje redovnim trasama.\nAutobusi sa linija 21A, 22A i 29A će na izmenjenom delu trase koristiti sva postojeća stajališta, kao i privremeno stajalište „Makenzijeva 1“ u smeru ka Trgu republike u Kursulinoj ulici ispred broja 14.


MTA sertifikat, Database, OBUKA broj 40364 A za ispit broj 98 - 364\nMTA sertifikat, Database, OBUKA broj 40364 A za ispit broj 98 - 364 - Audio verzija\nKao zvanično ovlašćeni Majkrosoft test centar za Republiku Srbiju, Akademija Oxford zainteresovanim kandidatima može da ponudi ne samo polaganje ispita broj 364 (98 - 364), već i kurs i obuku broj 40364 A, čija je namena priprema kandidata za polaganje ovog ispita. A kada kandidat uspe da položi pomenuti ispit, čiji fokus je usmern na ispitivanje znanja kandidata u vezi sa bazama podataka (Database Fundamentals), on automatski postaje vlasnik i jednog od čuvenih Microsft sertifikata, koji je ujedno i prvi korak ka sticanju mnogih drugih sertifikata koje izdaje ova kompanija. U pitanju je MTA sertifikat (Microsft Technology Associate), koji se sve češće zahteva od mnogih zaposlenih širom sveta.\nMoramo da naglasimo da se ispit broj 364 (98 - 364) odvija na engleskom jeziku, kao i obuka i kurs broj 40364 A, pa je uslov koji moraju da ispune svi polaznici zainteresovani za njegovo pohađanje, upravo viši nivo znanja ovog jezika.\nKada polaznik završi kurs i obuku 40364 A za polaganje ispita broj 364 (98 - 364), on će biti sposoban da razume Core Database koncepte, te će znati da unese podatke u baze podataka. Takođe, trebalo bi i da savlada sve detalje koji se tiču rada sa bazama podataka, njihovom administracijom i načinima čuvanja i ponovnog vraćanja podataka, te pravljenja rezervne kopije postojećih podataka.\nMoramo da naglasimo da pohađanje pomenute obuke nije obaveza svakog kandidata koji želi da polaže ispit broj 364 (98 - 364), ali da kompanija Microsft preporučuje da to učine, kako bi se na adekvatan način upoznali sa zadacima koji ih očekuju u okviru ovog ispita. Isto tako, kandidati moraju da znaju i da sama činjenica da su pohađali kurs 40364 A za polaganje ispita broj 364 (98 - 364) nije dovoljna garancija da će položiti ovaj ispit.\nPrograma rada ove obuke uključuje ukupno 5 oblasti, to jest modula sa kojima će se polaznici upoznati, a koje su u potpunosti usklađene sa zahtevima samog ispita. Podrazumeva se da Akademija Oxford prati sve smernice koje dobija od kompanije Microsoft u vezi sa planom i programom rada tokom trajanja obuke i kursa broj 40364 A za polaganje 364 (98 - 364) ispita.\nTako će kandidati najpre da se upoznaju sa svim Core Database konceptima i pojmovima koji su vezani za ovu oblast. Potom će savladati način stvaranja objekata baze podataka (Creating Database Objects), ali i na koji način treba raditi sa dostupnim podacima u okviru baza podataka. Četvrti i peti modul, odnosno oblast koju će iskusni predavači prezentovati svim polaznicima kursa se odnosi na upoznavanje sa svim detaljima o čuvanju podataka, te o njihovom upravljanju i administraciji, pravljenju rezervne kopije i sličnim poslovima.\nUpravo zato što je kurs i obuka broj 40364 A , odnosno njen nastavni program, usklađena sa svim zahtevima sa kojima se kandidat susreće na ovom ispitu, to će im nakon pohađanja i samo njegovo polaganje biti znatno lakše.\nOva obuka se održava u svakom gradu u kome se nalazi poslovnica ovlašćenog test centra i to prema pravilima koja navodi grupna nastava. Grupe su manje i broje između 3 i 8 članova, a termini održavanja kursa su tačno određeni i uglavnom se ne mogu menjati. Ako klijenti žele, mogu da pohađaju i online obuku, ali i poluindividualnu i individualnu nastavu, koja im pruža mnogo veći stepen slobode, uzevši u obzir da se o njenom trajanju, dinamici i terminima oni direktno dogovaraju ili sa koordinatorom za nastavu u poslovnici test centra ili sa predavačem, direktno.\nPored toga što predavači i sami poseduju MTA, ali i druge Microsft sertifikate, oni imaju i visok nivo iskustva u ovom poslu, tako da svaki polaznik može da bude siguran da će tokom trajanja kursa dobiti sve potrebne informacije u vezi sa polaganjem ispita broj 364 (98 - 364), a što će mu biti od velike koristi prilikom polaganja.\nZainteresovani kandidati prijavu mogu da izvrše u svakom trenutku tokom cele godine i to u bilo kojoj poslovnici ovlašćenog Majkrosoft centra Akademije Oxford. Osim direktnog prijavljivanja, mogu i da ostvare kontakt preko mejla, odnosno broja telefona konkretne poslovnice, a sve informacije će pronaći na zvaničnom sajtu test centra.\nKome je namenjen kurs broj 40364 A za polaganje 364 (98 - 364) ispita?\nUkoliko kandidat želi da se adekvatno pripremi za polaganje ispita koji je označen brojem 364 (98 - 364), a čije uspešno polaganje će mu omogućiti da postane vlasnik vrlo značajnog, MTA sertifikata, onda je najbolji način da pohađa kurs i obuku broj 40364 A.\nU okviru nje će se pripremiti za sve zahteve ovog ispita, što će mu sasvim sigurno omogućiti da postigne mnogo bolje rezultate na pomenutom ispitu.\nMada zvanično nije navedena starosna granica za pohađanje ove obuke, moramo da naglasimo da se uglavnom prijavljuju kandidati čija je starost iznad 18 godina.\nKoliko traje obuka za polaganje ispita broj 364 (98 - 364)?\nGrupna obuka i kurs broj 40364 A za polaganje 364 (98 - 364) ispita traje ukupno 3 dana, a prema smernicama koje daje kompanija Microsft.\nŠto se tiče ostalih vidova nastave, odnosno individualne, online i poluindividualne, ona može da traje onoliko koliko je potrebno svakom polazniku, a o svim detaljima u vezi sa njenim održavanjem se on dogovara direktno sa ovlašćenim predavačem.\nKoji su termini i mesto održavanja obuke broj 40364 A?\nObuka i kurs broj 40364 A za polaganje ispita broj 364 (98 - 364) se održava u svakoj poslovnici Akademije Oxford u kojoj se steknu uslovi za to. Ovo se, naravno odnosi samo na nastavu u grupi, budući da je neophodno da se najpre prijavi dovoljan broj kandidata, a što je u ovom slučaju najmanje njih četvoro. Pa kada se ovaj uslov ispuni, ostali kandidati se obaveštavaju o terminima, odnosno o dinamici održavanja nastave. Moramo napomenuti da grupna nastava podrazumeva isključivo precizno određene termine, a da su oni podložni promeni samo u onim situacijama kada se svi polaznici u okviru jedne grupe saglase sa tim, te ako u konkretnoj poslovnici Microsft ovlašćenog test centra postoji mogućnost da se ta promena sprovede bez ikakvog ometanja.\nOnline, odnosno individualna i poluindividualna nastava podrazumevaju i dinamiku i termine koji se dogovaraju između polaznika i predavača direktno.\nuplata se vrši direktno u poslovnici organizatora kursa broj 40364 A, odnosno u poslovnici Akademije Oxford u kojoj će i biti održana\nprijava se vrši na nekoliko načina (direktno, mejlom ili preko telefona), a u toku cele godine\nod kandidata koji se odluče za polaganje ispita 364 (98 - 364), odnosno pohađanje obuke i kursa 40364 A se očekuje i visok nivo znanja engleskog jezika


Back HRANA I PIĆE VINO Žene i vino Carigradskim vinskim drumom\nponedeljak, 12 februar 2018 08:22\nČlanice Udruženja „Žene i vino“ će u četvrtak i petak, 01. i 02. marta ove godine, utabati još jedan vinski put Srbije.\nMr Mirjana Maksimović, predsednica Udruženja „Žene i vino“, organizator ovog jedinstvenog putovanja, kaže da je za razliku od svih dosadašnjih, ovaj vinski put se trasom i istorijskim značajem oslanja na svog puno starijeg pretka koga istorija pamti najčešće kao Carigradski drum.\n- Carigradski drum u srednjem veku bio je glavna trgovačka trasa koja je povezivala Evropu i Aziju. Ovim drumom hodile su vojske, karavani, putopisci, razbojnici... Carigradski drum išao je trasom nekadašnjeg Via Militaris, vojnog puta koji su izgradili rimljani davne 33. godine posle Hristovog rođenja. Istim ovim putem, Ćirilo i Metodije doneli su pismenost i hrišćanstvo, turci pošli da osvoje Evropu, a pre svih njih, rimljani doneli prve sadnice vinove loze na stari kontinent. Većim delom ovog puta, danas prolazi autoput Beograd - Niš, deonica jednog od najznačajnijih panevropskih saobraćajnih koridora (koridor 10) koji svojim V krakom i danas povezuje Beograd-Niš-Dimitrovgrad-Sofiju-Istanbul.\nIdeja je da projektom Carigradski vinski drum, obuhvatimo sve vinarije na ovoj deonici, a kako vinski turizam ne podrazumeva samo vino, ovim projektom će biti promovisane i sve kulturne, istorijske, arheološke, kulturološke, privredne i sve druge znamenitosti. Naime, pored desetine vinarija do kojih se stiže upravo ovim putem, tu je i Viminacijum, najveće arheološko nalazište u Evropi, brojne crkve i manastiri, Palanke, utvrđenja, česme i izvori lekovitih voda, banje... Ako pođemo od toga da prosečni vinski turista u svetu (domaćih istraživanja na žalost nema) na svaki potrošeni 1 euro za vino, potroši još 5 eura na neku od pratećih aktivnosti (smeštaj, hrana, kulturno-istorijske znamenitosti), dolazimo do zaključka da jedan ovako sveobuhvatan vinski put zaslužuje pažnju, zar ne?\nOvim dvodnevnim putovanjem, obuhvatićemo četiri vinarije koje su se prve priključile projektu: Vinarija čaša vina i priča, Izba Jovanović, Vinarija Despotika i Vinarija Virtus. Posetićemo i Ribarsku banju, 100 godina star vinograd prokupca, ali i neki od manastira (u zavisnosti od vremena). Celo putovanje biće protkano pričama i legendama vezanim za dugu i dinamičnu istoriju carigradskog druma. Uživaćemo u novim i mladim vinima, ali i nekim potpuno specifičnim degustacijama koje će nakon naše posete preći u jedinstvenu standardnu vinsko turističku ponudu u Srbiji - obavestila je mr Mirjana Maksimović


- Najveći gubici su u šumskim gazdinstvima `Istočnik` sa Han Pijeska i `Romanija` sa Sokoca, čiji je minus 1.130.000 KM. Radimo na tome da do kraja godine gubitke svedemo na minimum, odnosno da oni po gazdinstvima ne budu veći od 50.000 KM - rekao je Marić novinarima u Banjaluci nakon sastanka, koji je ministar poljoprivrede, šumarstva i vodoprivrede Stevo Mirjanić održao sa rukovodstvom "Šuma Srpske".\nPrema njegovim rečima, seča, izvoz i realizacija planiranih poslova su u skladu sa planom poslovanja, a ukupna naplata je 96 odsto.\n- Kada je reč o realizaciji ugovora po osnovu visoko vrednih šumskih sortimenata kupcima koji imaju ugovore sa Javnim preduzećem, realizacija svih ugovora je na nivou od 70 odsto. Naime, svi naši kupci nisu jednako solventni, i u periodima kada su nelikvidni ili nam duguju ne mogu dobiti robu - naglasio je Marić.\nOn je dodao da je realizacija ugovora o isporuci sortimenta Hemijskoj industriji "Destilacija" Teslić veoma niska, odnosno da je od ugovorenih 98.000 metara kubnih niže vrednih sortimenata isporučeno 44 odsto, kao i da će do kraja godine taj nivo biti 80 odsto.\nPredsednik Udruženja šumarstva i prerade drveta pri Privrednoj komori Srpske Lazo Šinik istakao je da mnogo privrednih subjekata, koji se bave preradom drveta, imaju primedbe na izvršavanje ugovorenih obaveza.\n- To je jedno od pitanja koje zaslužuje posebnu pažnju jer nam je potreban najbolji model raspodele šumskih drvnih sortimenata. Cilj nam je da u narednu godinu uđemo sa jednim stabilizovanim sistemom kad je reč o snabdevanju drvoprerađivačkih kapaciteta Srpske - naglasio je Šinik.\nPrema njegovim rečima, drvoprerađivački subjekti koji redovno izvršavaju obaveze nisu dobili ugovorene količine, zbog čega su prinuđeni da traže sirovinu na drugim mestima, što odvlači likvidna sredstva.\nJedan od uzroka ovog problema, tvrdi Šinik, je što je godina startovala sa nepovoljnim uslovima, odnosno sa mesec i po ledenih dana kada nije bilo moguće obavljati proizvodnju.\n- S druge strane, nije se radilo na ujednačenoj dinamici u različitim kvartalima i najviše se proizvodilo leti kada prerađivači ne mogu ni da prihvate sve količine sirovine - dodao je Šinik.\nOn je naglasio da se u tom periodu pojave kupci koji nisu u prioritetu, što pravi deficit onim koji najviše vraćaju Republici Srpskoj, odnosno drvoprerađivačima koji stvaraju najveću dodatu vrednost.\n- Drvna industrija je raspektabilna delatnost i na godišnjem nivou produkuje 400 miliona KM suficita u spoljnotrgovinskoj razmeni, a zapošljava i veliki broj radnika. Taj broj bi mogao biti i veći ukoliko bi se na vreme obezbeđivali oni prerađivači koji stvaraju najveću dodatu vrednost - naglasio je Šinik.\nPomoćnik ministra poljoprivrede, šumarstva i vodoprivrede Goran Zubić rekao je da je Vlada utvrdila kriterijume o raspodeli šumsko drvnih sortimenata, te da je nezadovoljna razlikom u stepenu realizacije po pojedinim ugovorima sa drvoprerađivačima, koja iznosi od 20 do 100 odsto.\nOn je dodao da je za narednu godinu, pre ugovaranja isporuke šumsko drvnih sortimenata potrebno jasno definisati potrebe drvoprerađivača, njihove mogućnosti prerade drveta i vrstu sirovine koju koriste.\nZubić je istakao da je u "Šumama Srpske" u toku uvođenje novog informacionog sistema, kao i izrada plana sistematizacije radnih mesta i organizacije preduzeća.\nMarić: Golijan će biti imenovan za direktora ŠG "Romanija"\nMarić: Neće biti smanjenja plata u "Šumama Srpske"


U ratištima na Bliskom istoku učestvovalo oko 250 Kosovara\nHapšenja osumnjičenih za regrutovanje u Siriju i Irak, Priština, avgust 2014.\nPreko 40 građana Kosova poginulo je u borbama u Siriji i Iraku, ratujući na strani militanata Al-Nusre i Islamske države.\nFatos Makolli, direktor Odeljenja za antiterorizam u Policiji Kosova, izjavio je za RSE da je, na osnovu podataka policije, oko 250 Albanaca sa Kosova učestvovalo u ratištima na Bliskom istoku.\nOn dodaje da policija aktivno radi na ovom pitanju i da je nedavno uspela da spreči odlazak 20 lica u Siriju.\n„Zaustavljeno je 20 mladih koji su pokušali da odu za Siriju. Zaustavljeni su na aerodromu u Prištini, nekoliko njih na granici sa Turskom, Albanijom, i vraćeni su nazad na Kosovo“, kazao je Makolli.\nOsobe koje su povezane s ovim terorističkim organizacijama upotrebljavaju internet i društvene mreže kako bi regrutovali mlade sa Kosova\nRegrutacija mladih putem interneta predstavlja rizik, a poslednji slučaj koji to dokazuje jeste pokušaj dveju maloletnih devojčica iz Vitine na Kosovu da tokom marta ove godine odu za Siriju.\nFatos Makoli iz Odeljenja za antiterorizam kaže da se internet ne upotrebljava samo za regrutaciju, već i za širenje propagande, sakupljanje novca i sl. On dodaje da internet terorističkim organizacijama pruža velike mogućnosti.\n"Kreiraju mreže za regrutovanje 'on line', i tako biraju pojedince na osnovu profila. Potom pređu na ostale stranice za tzv. ćaskanje. To su zatvoreni forumi gde oni nastavljaju komunikaciju. Imali smo slučajeve da su ljudi putem interneta odlučili da odu u Siriju, uključujući i dve devojčice iz Vitine. One su bile u kontakt sa nekim iz Sirije i potom odlučile da krenu", navodi Makoli.\nPolicija ima saznanja da su u Siriji i Iraku i žene sa Kosova sa svojom decom, čiji su bliski članovi porodice u ratnim zonama.\nU policiji navode da koriste nekoliko metoda kako bi se pratile aktivnosti na internetu. Za problematične stranice policija se uglavnom obraća kompanijama koje su autori ti stranica sa zahtevom da ih zatvore, što međutim zavisi od samih kompanija.\nPolicija Kosova je u saradnji sa Specijalnim tužilaštvom pokrenula istragu protiv 150 osoba, od kojih je uhapšeno 80.\n„Nedavno je podignuta optižnica protiv 41 osobe. Policija Kosova vrši maksimalne napore i posvećena je tome da uradi još više kako bi se sprečila ova pojava“, kazao je Makolli.\nU Islamskoj zajednici Kosova nemaju informacija o broju poginulih u Siriji i Iraku i kažu da se kao verska zajednica ne bave ovim pitanjem.\nNa osnovu nedavno objavljenog izveštaja kosovskog Centra za bezbednosne studije, istraživanja koje je podržala Američka ambasada u Prištini, ideologija tzv. tekfira je ta koja je namamila većinu državljana Kosova da se priključi stranim ratištima. Ova ideologija koja potiče iz Egipta opravdava nasilje i ubistva nevernika, čak i samih pripadnika islamske veroispovesti koji su, prema sledbenicima ove ideologije, nevernici. Oni odbacuju državu, društvo, uključujući i muslimane koji ih ne slede.\nKako se navodi u izveštaju, pozivi za priključenje Islamskoj državi i predavanja o tekfiru prisutni su u nekoliko džamija u Makedoniji, Albaniji i na Kosovu, ali tekfir se širio i u privatnim prostorijama, stanovima, domovima i sl.\nAutor istraživanja, Špend Kursani, je kaže da pripadnici ove ideologije svu muslimansku populaciju smatraju nevernicima, što radi i ISIS.\n„Oni su takođe protiv svih državnih institucija, policije, vojske, protiv su glasanja, protiv pružanja ruke policajcu ili vojniku, jer si u tom slučaju odmah nevernik za njih“, kazao je on.\nOva ideologija je predstavljena na Kosovu 2005. godine i to preko imama iz Skoplja, koji su postali žrtve tekfira tokom studija ove ideologije u Egiptu.\n„Oni su poprilično dugo delovali kod nas, a da ih niko nije prepoznao, ni Islamska zajednica Kosova, a ni ostale državne institucije. U pitanju je mali broj imama sa Kosova, uglavnom iz regiona Gnjilana, koji su postali plen tih imama iz Skoplja“, dodao je Kursani.\nInače, na Kosovu i u regionu je nedavno boravio general John Allen, specijalni izaslanik američkog predsednika za globalnu koaliciju u borbi protiv Islamske države.\nGeneral Allen je pre dolaska u region prisustvovao forumu o odnosima SAD-a i islamskog sveta u Dohi, gde je izjavio da je militantna grupa imala globalni uticaj i da može prouzrokovati haos ukoliko se ne spreči.


Sa protesta uposlenika RTCG-a i građana koji su zahtijevali nezavistan javni servis u Crnoj Gori\nSastanak Parlamentarnog odbora Evropske unije (EU) i Crne Gore za stabilizaciju i pridruživanje koji je održan u Podgorici rezultirao je i prvim verbalnim upozorenjem Crnoj Gori - da bi naredni izvještaj Evropske komisije o napretku u jednom broju segmenata mogao biti negativan.\nDa li su u Crnoj Gori slobodni mediji, postoje li političke čistke u institucijama, da li je društvo slobodno ili se zloupotrebljava ta sloboda, odnos prema civilnom sektoru, da li država rješava problem korupcije i da li se unapređuje vladavina prava... sve to su bile teme sastanka koje su izazvale oštru polemiku crnogorskih parlamentaraca, čemu su direktno prisustvovali evropski parlamentarci.\nProblem višestruke smjene članova Savjeta javnog servisa i uredništva i razrješenje nevladine aktivistkinje Vanje Ćalović Marković iz Agencije za sprječavanje korupcije predstavljaju primjere koji ostavljaju utisak i kod evropskih parlamentaraca kao politička čistka. Međutim, za vlast su sve te smjene bile čiste i po zakonu.\nPoslanik Demokratske partije socijalista (DPS) Miodrag Vuković je ocijenio da je dio nevladinih organizacija u Crnoj Gori povezan sa politikom.\n"Kod nas pojedine nevladine organizacije prave platforme za politički nastup opozicije. To što se uradilo u Radio-televiziji Crne Gore (RTCG), čuli smo već, urađeno je po zakonima ove države. U vrlo neprijatnoj situaciji se našla i Evropska komisija u Crnoj Gori i njeni grantovi koji su davani za pretpostavljene radnje jedne nevladine organizacije", kazao je Vuković.\nRazlozi uklanjanja Vanje Ćalović Marković iz Agencije za sprječavanje korupcije nisu jasni evropskim parlamentarcima. Tomas Vajc tražio objašnjenje u kakvom se konfliktu interesa našla Ćalović Marković.\n"Vrlo konkretno pitanje je otpuštanje gospođe Vanje Ćalović Marković. Vi je znate, ja je znam. Ona glasno govori o stvarima, ali otpuštena je zbog sukoba interesa. Još niko nije uspio da mi objasni u kakvom je ona sukobu interesa? Molim vas da mi objasnite o kakvom se sukobu interesa ovdje radi jer ona ima snažan glas koji snažno diže zbog korupcije. Ako je samo 20 posto onoga što ona kaže tačno ona je vrijedan borac za suzbijanje korupcije", rekao je Vajc.\nKonkretno objašnjenje Vajc nije dobio, ali su se zato čule oštre optužbe da je parlamentarna većina ta koja slijepo sluša političke naloge i razrješava čelnike institucija koji ne prate zvaničnu vladajuću politiku.\n"Ako se najveći slučajevi konflikta interesa na koje ukazuje međunarodna zajednica ne procesuiraju, a procesuiraju se veoma sporni slučajevi, kao u Agenciji za borbu protiv korupcije koji je potpuno sporan jer je tu optužena za učešće u radnji konflikta interesa i Evropska unija, onda je jasno da parlament služi za neprijatne egzekucije", kazao je predsjednik opozicione Socijaldemokratske partije (SDP) Ranko Krivokapić.\nTakođe su problematizovane smjene u javnom servisu, o čemu je otvorena polemika da li su to bile političke smjene. Šef delegacije Evropske unije u Crnoj Gori Aivo Orav je podsjetio da je na problem političkog miješanja u rad RTCG-a Evropska unija ukazivala od oktobra i upozorio na mogućnost da naredni izvještaj o napretku Crne Gore bude negativan u oblasti slobode medija.\n"Maja Kocijančič je u ime EU dala više izjava vezanih za zabrinutost EU u smislu tih dešavanja u RTCG-u. Izvještaj iz aprila kaže da je EU ozbiljno zabrinuta za ono što se dešava sa RTCG-om. Zabrinut sam iskreno da, u izvještaju sljedeće godine, nećemo moći da damo izvještaj koji će reći da je bilo napretka u oblasti slobode medija", rekao Orav tokom polemike u Skupštini Crne Gore.\nNa to je odgovorio predsjednik Skupštine Ivan Brajović ukazujući na, po njemu, neprincipijelnost Evropske unije.\n"Moram konstatovati, kada je ovdje bila rasprava o ranijim uslovima za uključenje opozicije u Vladu izbornog povjerenja, da je uslov bila smjena u tadašnjeg uredništva javnog servisa, nisam čuo ni jedan komentar vašeg ranijeg prethodnika (Mitja Drobnič)", riječi su Brajovića.\nOdgovorio je Ranko Krivokapić, konstatacijom da je smjena ranijeg uredništva nije ocjenjena bilo kakvim pritiskom.\n"Na pritisak DPS je bivša direktorica RTCG-a podnijela ostavku. Niko se nije oglasio da je to bio pritisak ni nasilna smjena, nego dogovor vlasti i opozicije da se otvori prostor zbog nečijeg lošeg rada, inače ne bi moglo biti promjena na bolje", kaže Krivokapić.\nPoslanik DPS-a Ljuiđ Ljubo Škrelja i predsjednik Administrativnog odbora Skupštine koji je predlagao mahom sve sporne smjene, poručio je da se rukovodio isključivo zakonom.\n"Niko ne može da bude iznad zakona, ni poslanik ni član Savjeta RTCG-a. Previše se politizuje slučaj Savjeta RTCG-a", navodi Ljuiđ Ljubo Škrelja.\nTokom sastanka evropskih i crnogorskih parlamentaraca problematizovan je rad Skupštine Crne Gore, izborni sistem, problemi sa korupcijom u Crnoj Gori, kao i ekonomski ambijent.


U Gradskoj upravi Zenica potpisani ugovori sa 12 boračkih organizacija | Superinfo\nNaslovnica Fokus U Gradskoj upravi Zenica potpisani ugovori sa 12 boračkih organizacija\nU Gradskoj upravi Zenica potpisani su danas ugovori sa 12 boračkih organizacija čiji će projekti biti finansirani sredstvima iz budžeta Grada Zenice. Riječ je o novom modelu finansiranja boračkih udruženja.\n“Od ukupno 1.440 boračkih udruženja u Federaciji teško je znati koja su temeljna i koja treba da predstavljaju tu populaciju, koja nije u nadležnosti gradova i općina”, izjavio je danas gradonačelnik Fuad Kasumović, napominjući da Grad Zenica, ipak, želi finansirati rad tih udruženja.\n“Prvi smo u državi ukinuli finansiranje stranačkih boračkih organizacija u smislu da se svaki mjesec izdvajaju sredstva za njihov rad. Mi smo se odlučili za drugi metod – finansiranje projekata tih organizacija. Danas je odobreno dvadesetak projekata u vrijednosti od 65.000 KM i vidim da su boračka udruženja zadovoljna. Pošto niko ne zna reći koja su od 1.440 udruženja temeljna koristim ovu priliku i pozivam nadležne u Federaciji da donesu propise koji će odrediti koja su to temeljna boračka udruženja. Do tada će Grad Zenica njihov rad finansirati po projektima”, kazao je Kasumović.\nDa je zakon koji će odrediti organizacije kao predstavnike boračke populacije za obje komponente godinama u proceduri podsjeća i predsjednik Udruženja dobitnika najviših ratnih priznanja Zenica, Alija Redžić.\n“Malo je zbunjujuće to što na zakon koji je u parlamentarnoj proceduri čekamo već četiri-pet godina. Trenutno je akt, koji će odrediti koja udruženja će biti predstavnici boračkih populacija u obje komponente (Armija BiH i HVO) u proceduri Predstavničkog doma i čekamo da ga usvoji Dom naroda Parlamenta Federacije”, napominje Redžić.\nOn smatra da su u ovoj godini sva zenička boračka udruženja koja su trebala dobiti sredstva, ista i dobila i da mogu biti zadovoljni.\nDanašnjim potpisivanjem ugovora sredstva u iznosu od 500 do 5.000 maraka dobilo je 12 boračkih udruženja za dvadesetak projekata iz prioritetnih oblasti kulture, sporta i historije.\nRiječ je o kvalitetnim i zanimljivim projektima koji treba da budu implementirani do kraja godine.\nPrethodni članakSvjetski dan turizma 2020 obilježen pod sloganom “Turizam i ruralni razvoj”\nSljedeći članakNK “Fortuna” plasmanom u 1/16 finala Kupa BiH postigla svoj najveći uspjeh


Šta su domaćini samita G20 poklonili svetskim liderima - Sputnjik Srbija\n03:37 25 Mart 2019\n18:25 30.11.2018 (osveženo 18:28 30.11.2018) Preuzmite kraći link\nRukovodioci država „Velike dvadesetorice“ tokom hladnih večeri sada mogu da se ušuškaju u šal od alpakine vune. Organizatori su saopštili da su ih sašile žene koje rade u kolektivu u planinskoj provinciji Katamarka.\nSuprugama lidera za uspomenu na samit poklonjene su narukvice od argentinskog srebra.\nPodarkami žurnalistov odarivaюt v press-centre sammita G20 v Buэnos-Aйrese srazu posle dosmotra pic.twitter.com/gFyISr5QMW\nŠefovi država mogu da se upoznaju i s gastronomskom produkcijom Argentine: poklonjeno im je vino iz regiona Mendoza, poznatog u celom svetu.\nČlanovima G20 organizatori su ponudili i bezalkoholnu varijatnu – u poklon-paketima je i čaj iz Patagonije i „Dulse de leče“, lokalni dezert od karamela.\nLokalni mediji pišu da je spisak poklona za svetske lidere sastavila supruga argentinskog predsednika Džulijana Avada, koja je svojim izborom želela gostima da prikaže kulturu svoje zemlje za što kraće vreme, s obzirom na to da u Argentini borave svega dva dana.\npokloni, Samit G20, Argentina


Vesti online / Vesti / Svet / Austrija najavljuje produženje kontrola na granici sa Mađarskom i Slovenijom\nU pismu upućenom Evropskoj komisiji, Savetu EU i Evropskom parlamentu ministar unutrašnjih poslova Herbert Kikl najavljuje da će kontrole granica, za koje je postojalo odobrenje Brisela do 11. novembra, biti produžene za daljih šest meseci, to jest do maja iduće godine.\n"Zbog i dalje prevelikog broja ilegalnih migranata, kao i tražilaca azila u Austriji vlada je došla do zaključka da stanje nije dovoljno stabilno. Iz tog razloga je Austrija odlučila da nastavi sa sprovođenjem kontrola na granici sa Mađarskom i Slovenijom i nakon 11. novembra", navodi se u dopisu upućenom Briselu i partnerima u Šengenu, prenosi APA.\nKonkretne brojke o broju tražilaca azila, kao i ilegalnih migranata austrijska vlada nije navela u pismu.\nZvanični statistički podaci pokazuju da je broj molbi za dobijanje azila značajno smanjen.\nOd januara do avgusta predato je 9.337 zahteva za azil, za pola manje nego u prvih osam meseci 2017. godine.\n* Odgovor Budimpešte: Mađarska proteruje Ukrajinskog konzula\n* Ukrajina proterala mađarskog konzula\n* Selo u Mađarskoj nudi 6.000 evra svima koji dođu da tu žive\nGranične kontrole Austrija je uvela 2015., u jeku izbegličke krize kada je od januara do avgusta zabeleženo 46.144 zahteva za azil, pet puta više nego danas.\nKikl u pismu, međutim, kao argumentaciju navodi da se radi o preventivnoj meri.\nOn ističe da je samo u Bosni i Hercegovini u poslednjih devet meseci registrovano više od 10.000 iregularnih migranata.\nTakođe i rastući talas migranata iz Turske ka Grčkoj podstiče strepnje da bi moglo doći do povećanja pritiska na "istočnu" mediteransku rutu.\nPored toga i dalje, kako se navodi u pismu, postoji "latentna pretnja od terorizma" u celoj EU.\nEvropski komesar za migracije Dimitris Avramopulos je u septembru apelovao na članice da granične kontrole što je pre moguće ukinu i vrate se na normalno funkcionisanje šengenskog sistema.\nMeđutim, Francuska je prošle nedelje najavilaproduženje kontrola na svojim granicama do aprila.


Era vojne nadmoći Amerike na zalasku | WebTribune\nHome SPEKTAR Era vojne nadmoći Amerike na zalasku\nVojno preimućstvo SAD nad drugim državama će uskoro biti prošlost jer je njihova glavna snaga, jaka flota nosača aviona, izgubila značaj, piše “Vašington post” pozivajući se na izveštaj stručnjaka.\nZemlje kao što je Kina, Iran i Rusija izvršile su poslednjih godina ozbiljnu modernizaciju svojih snaga i naoružanja, što niveliše vojno preimućstvo SAD – naglašava list.\nRusija je u Baltičkom moru stvorila kompleksan sistem PVO i razmestila protivbrodske raketne komplekse. Moskva je već izvela testiranja raketa klase “zemlja-vazduh”, čiju efikasnost eksperti jednoglasno priznaju, piše “Vašington post”.\nKina je stvorila integrisani sistem u koji ulaze i najnovije rakete “zemlja-vazduh”, krstareće protivbrodske rakete, podmornice, raketne krstarice i avioni. Ovim je Kina stvorila kompleks koji štiti od opasnosti sa mora i može da drži protivnika na značajnoj distanci od strateški važnih teritorija, navodi američki list.\nU isto vreme, kao i druge države usredsređene na stvaranje složenih sistema korišćenjem novih tehnologija kao što su dronovi, rakete i lovci novog pokolenja, SAd rade po inerciji i time stvaraju prave grešku.\nAmerika je izgubila svoju glavnu prednost – mogućnost da bez prepreka kontroliše veliki prostor. Ako u narednim godinama Pentagon ne revidira svoju strategiju, oružane snage SAD rizikuju da izgube korak sa najnovijim naoružanjem Rusije i Kine i zauvek zaborave vojnu prednost, zaključuje list.


Vojna vežba Srbije, Rusije i Belorusije početkom novembra\nM. K. 25. avgusta 2016. 17:18\nPočetkom novembra ove godine održaće se zajednička vojna vežba Srbije, Rusije i Belorusije „Slovensko bratstvo 2016“, o čijim pripremama su danas u Beogradu razgovarali predstavnici oružanih snaga tri države.\nKako se navodi u saopštenju Vojske Srbije „Slovensko bratstvo 2016″ biće izvedena kao trilateralna vežba oružanih snaga tri zemlje, i predstavlja nastavak saradnje između Vazdušno-desantnih jedinica oružanih snaga Ruske Federacije i Specijalne brigade Vojske Srbije započete izvođenjem vežbe „SREM 2014“.\nProšle godine na teritoriji Ruske Federacije održana je vežba „Slovensko bratstvo 2015″, na kojoj su pored oružanih snaga Ruske Federacije i Vojske Srbije prvi put učestovali i pripadnici oružanih snaga Belorusije.\nDelegaciju Vojske Srbije danas je predvodio zamenik načelnika Generalštaba VS general-potpukovnik Jovica Draganić, dok su rusku i belorusku delegaciju predvodili general-major Oleg Olegovič Poljguev i pukovnik Vjačeslav Viktorovič Gubski.\nMarin le Pen: Srbija nema interes da bude članica EU\nGradonačelnik Vukovara: Uslovite ulazak Srbije u EU\nHaos na mostu: Došlo do susreta navijača Srbije i Crne Gore…


Početna Maturski Radovi Bezbednost saobraćaja\nDanas kada se nalazimo na najvećem stepenu razvoja i civilizacije nismo sigurni da li smo odmakli od perioda praistorije kada su nasilne smrti u pitanju. Tome u velikoj meri doprinosi saobraćaj jer se najčešće nasilna smrt u civilizovanom svetu danas događa u saobraćajnim nezgodama. Apsurdno je da u saobraćaju kao legalnoj delatnosti više stradaju ljudi nego u svim ilegalnim delatnostima zajedno. Zadnjih godina u svetu u saobraćajnim nezgodama pogine blizu 500 000 lica, a između 10 i 15 miliona lica pretrpi povrede. Posledice saobraćajnih nezgoda postale su ogroman zdravstveni,socijalni i ekonomski problem savremenog sveta. Postavlja se pitanje ko je osnovni krivac za toliki broj nezgoda.\nČoveku se pripisuje veliki procenat saobraćajnih nezgoda od oko 65 % , ostali faktori koji utiču na nastanak saobraćajne nezgode su:30 % kao rezultat zajedničkog uticaja subjektivnih i objektivnih faktora i 5 % nezgoda nastaje zbog objektivnih faktora. Međutim ovako veliki procenat se pripisuje čoveku zbog toga što društvo deo svoje krivice prebacuje na učesnike u saobraćaju,na taj način što deo svojih obaveza prebacuje na pojedince ( kroz zahtev da ponašanje prilagode i onim uslovima koji nisu optimalni i povećanom pažnjom i brižljivošću kompenziraju objektivne ne dostatke.\nčovek i saobraćaj


Moguće produženje grejne sezone u Novom Sadu od sledeće godine | (Vesti - 29.05.2019) Novi Sad\n29.05.2019 u 19:33h\nMoguće produženje grejne sezone u Novom Sadu od sledeće godine\nAko odbornici Skupštine grada na sednici zakazanoj za utorak, 4. jun, prihvate odluku Gradskog veća o promeni postojeće odluke o grejanju, u Novom Sadu će se produžiti grejna sezona.\nKako saznaje 021.rs, ona će maksimalno moći da traje od 15. septembra do 15. maja, a zvanična grejna sezona će trajati od 1. oktobra do 15. aprila, što je 15 dana duže u odnosu na odluku koja je do sada važila.\nPrema dosadašnjoj Odluci, sezona grejanja je počinjala 15. oktobra tekuće i završavala se 15. aprila naredne godine, a mogla je da počne i pre roka kada je prema podacima Republičkog hidrometeorološkog zavoda temperatura spoljašnjeg vazduha u Novom Sadu tri dana uzastopno u 21 čas 12 stepeni ili niža, ali ne pre 1. oktobra.\nTakođe, prema prethodnoj Odluci, grejna sezona je trajala i duže od 15. aprila i to sve dok temperatura spoljašnjeg vazduha tri dana uzastopno u 21 čas ne bude viša od 12 stepeni, ali ne duže od 3. maja.\nPrema predloženim izmenama, ona sada može da počne već 15. septembra ako temperatura tri dana bude niža od 12 stepeni, a može da se produži do 15. maja iz istog razloga, saznaje 021.rs.\nNovina u odnosu da dosadašnju Odluku je i da će Novosadska toplana ubuduće ceo remont morati da završi do 5. septembra, dok je do sada rok bio 20. septembar, a početak novih radova ne može da bude pre 15. maja.\nGradsko veće je predložilo i da Toplana od sada tople probe radi od 6. do 10. septembra, umesto od 21. do 25. septembra.\nU obrazloženju odluke se navodi da se izmene donose zbog velikog broja pritužbi građana u maju ove godine zbog isključenog sistema daljinskog grejanja.\nIzmenama propisa stanovi će se sada biti topliji i duže, kako bi se izbegla situacija od ove godine, kada je početkom maja bilo neuobičajeno hladno, a Novosadska toplana nije mogla da pokrene grejni sistem jer je već počela sa remontima. Zbog toga je Gradsko veće donelo odluku da se majski računi za grejanje umanje za 20 odsto.\nKako javalja 021.rs, Liga socijademokrata Vojvodine pozdravila je odluku Grada da promeni Odluku o snabdevanju toplotnom energijom iz toplifikacionog sistema Novog Sada. Naime, ova stranka je 10. maja pokrenula inicijativu da se promeni ta odluka, jer su klimatske promene sve intenzivnije, a odluka o grejanju je stara nekoliko decenija.\n17.05.2019. - GRADSKO VEĆE: Majske račune za grejanje umanjiti za 20 odsto\n07.05.2019. - Toplane rade u više gradova u Srbiji, u NS bez grejanja zbog remonta sistema\n31.12.2018. - U Novom Sadu ponovo pojeftinjuje grejanje\nPovezane teme gradsko veće grejanje grejna sezona jkp novosadska toplana LSV RHMZ Skupština grada temperature u novom sadu\nNOVI SAD - trenutno 15 oC (sept. 26, 20:00)


Najbolji edukatori Srbije Najbolji edukatori Srbije – Personal magazin\nJuče su svečano dodeljena priznanja najboljim edukatora Srbije, koji su krajem prošle godine objavljeni na sajtu www.zivojinmisic.rs . Projekat „Najbolji edukatori Srbije“ prošle godine je po prvi put pokrenulo Udruženje za podsticanje…\nJuče su svečano dodeljena priznanja najboljim edukatora Srbije, koji su krajem prošle godine objavljeni na sajtu www.zivojinmisic.rs .\nProjekat „Najbolji edukatori Srbije“ prošle godine je po prvi put pokrenulo Udruženje za podsticanje preduzetništva „Živojin Mišić“, a podržalo ga je Ministarstvo prosvete, nauke i tehnološkog razvoja.\nU okviru projekta, nagrađeno je 16 učitelja, nastavnika i profesora osnovnih i srednjih škola iz cele Srbije. Svi edukatori su pored lične nagrade, nagrađeni i sa po 100.000 dinara, koje u narednih godinu dana mogu iskoristiti za rad sa učenicima, odnosno za finansiranje različitih aktivnosti i projekata kojima unapređuju znanje i veštine učenika.\nNa svečanoj dodeli priznanja ministar prosvete nauke i tehnološkog razvoja dr Srđan Verbić istakao je važnost podrške koju treba pružiti nastavnicima, a time i učenicima.\n„Podržavanjem edukatora koji u obrazovanju mladih idu korak dalje i uče ih inovativnosti, upornosti i aktivizmu podržavamo ljude koji decu osposobljavaju da u budućnosti budu stubovi napretka i razvoja zemlje“, istakao je ministar Verbić.\nKroz ovaj projekat, organizatori žele da istaknu one učitelje, nastavnike i profesore koji su kreativni i inspirativni, čiji su časovi drugačiji i zanimljivi, koji organizuju najrazličitije vannastavne aktivnosti i koji decu podstiču na rad, istraživanje i proaktivnost.\nUdruženje za podsticanje preduzetništva „Živojin Mišić“ osnovala je domaća, srpska kompanija Devana Technologies iz želje da deo svog profita uloži u razvoj društva i ekonomski napredak zemlje.\nKroz različite projekte, trude se da podstiču preduzetnički duh kod mladih i da razvijaju osobine koji svaki budući preduzetnik treba da poseduje.\nNajbolji edukatori Srbije was last modified: March 10th, 2015 by Redakcija


Drugo festivalsko veče – 21. Festival uličnih svirača – Gradić fest\nDruge večeri 21. Festivala uličnih svirača – Gradić festa izvođači na obe festivalske bine, energičnim nastupima uspešno su održali atmosferu koju je postavilo prvo festivalsko veče. Nastup Osječanina Zvonimira Husnjaka, poznatog pod umetničkim imenom Z++ ,…\nOtvaranje 21. Festivala uličnih svirača – Gradić festa je oživelo duh jugoslovenskih šlagera u podgrađu Petrovaradinske tvrđave, uz nastup Beti Đorđević i Umetničkog ansambla Ministarstva odbrane „Stanislav Binički“ na velikoj bini festivala. Na jednu noć, muzičkim…\nOtvaranje ovogodišnjeg festivala koji…\nOsim programa otvaranja, redovan program festivala upotpuniće bendovi Vizelj,…\nNa ovom festivalu prikazani su profesionalni i studentski filmovi raznih žanrova i formata, koji su u celosti ili u određenim segmentima autorsko delo žena. Imaćemo priliku ponovo da pogledamo najautentičnija filmska…\nOvogodišnji Festival uličnih svirača – Gradić fest biće održan od 3. do 5. septembra u Podgrađu Petrovaradinske tvrđave. Posetioci će biti u prilici da uživaju u bogatom domaćem i regionalnom muzičkom programu, bioskopu koji će svaki dan prikazivati ostvarenja mladih autora i autorki i brojnim plesnim performansima i predstavama za decu. Ukoliko još uvek niste odlučili koji program ćete…


08.07.2020 / 17:09 Politika - Poruka kočničarima\nUred Europske unije u saglasnosti sa šefovima misija zemalja članica EU u Bosni i Hercegovini pozdravio je usvajanje izmjena i dopuna Izbornog zakona BiH, čime se konačno omogućava održavanje lokalnih izbora u Mostaru .\n„Srdačno pozdravljamo današnje usvajanje izmjena i dopuna Izbornog zakona BiH, čime se konačno omogućava održavanje lokalnih izbora u Mostaru Održavanje ovih izbora uvršteno je u 14 ključnih prioriteta Mišljenja Evropske komisije o zahtjevu Bosne i Hercegovine za članstvo u EU. Usvajanje ovih izmjena i dopuna pokazuje da politički lideri i institucije u BiH mogu preuzeti odgovornost, postići kompromis i riješiti teška pitanja. Isti duh treba voditi i buduće reformske napore na izbornoj reformi.\nTakođer podsjećamo da se ne trebaju poduzimati bilo kakvi zakonodavni ili politički koraci koji bi otežali provedbu sudske prakse Evropskog suda za ljudska prava u slučaju Sejdić-Finci i povezanih presuda Ustavnoga suda. Bosna i Hercegovina također treba provesti preporuke OSCE-a/ODIHR-a kako bi unaprijedila demokratski kvalitet izbornih procesa.\nNa kraju, napominju da bi odlaganje usvajanja državnog budžeta za 2020. godinu od strane Parlamentarne skupštine BiH moglo imati implikacije na održavanje izbora kako je najavljeno.\nStoga pozivamo vlasti da odmah osiguraju potrebna sredstva za održavanje lokalnih izbora 2020. u cijeloj zemlji”.


Dodik: U Sarajevo ne idem da bi tamo bio ikebana - Infobrif\nObjavljeno 18.11.2018. u 08:46\nBEOGRAD – Srpski član predsedništva u Predsedništvu Bosne i Hercegovine Milorad Dodika izjavio je da je ima za cilj da u toku svog mandata promeni Ustav Republike Srpske, za koji kaže da služi za ometanja rada tog entiteta.\nOn je u intervjuu za „Politiku“ kazao da Klub Srba u Federaciji Bosne i Hercegovine nije formiran od Dejtona do sada a da Veće naroda Republike Srpske služi za ometanje entitetskih organa.\n„Evo, direktno ću reći, ako ne popune Klub Srba u drugom entitetu, pristupićemo ustavnim promenama i ukinuti Veće naroda Republike Srpske… Ne pretim, ali ako mi tamo ne možemo imati popunjen klub, zašto bismo birili servilni prema drugima“, rekao je Dodik.\nOn ponavlja i da će Predsedništvo BiH biti epicentar odlučivanja, kao i da on u Sarajevo ne ide da bi tamo bio ikebana, već da zastupa interese RS.\nOn je najavio i da će posebnu pažnju posvetiti obaveštajnoj i bezbednosnoj zajednici i da će njegovo obezbedjenje biti iz Republike Srpske.\nPolitika: Sarajevska vlast „proteruje“ i mrtve…\nSarajevo se guši u smogu, specijalne mere za građane…\n„Ne treba mi obezbedjenje s nivoa Bosne i Hercegovine. Zar da prihvatim da me čuva SIPA (Agencija za istrage i zaštitu BiH) koja je pre tri meseca htela da me hapsi, zatvara i pretresa? To mogu da otpišu“, kazao je Dodik.\nDodao je i da Obaveštajno-bezbednosna agencija (OBA) te države odgovarati isključivo Predsedništvu, odnosno da će „srpski ljudi u OBA odgovarati srpskom članu Predsedništva“.\n„Bez obzira što pokušavaju da naprave zajedničku službu, mi imamo naš interes. Ne može biti interes Republike Srpske da se obaveštajno prati rukovodstvo Srbije. Niti mogu da proglase (ruskog pisca Zahara) Prilepina za nepoželjnog“, rekao je Dodik i dodao da su ljudi iz OBA unazad četiri godine pratili njega i njegovo okruženje.\nPrema njegovim rečima, „OBA se pretvorila u službu koja priprema ljude za stavljanje ljudi na crnu listu SAD“.\n„Svaki čovek koji radi na važnim poslovima u zajedničkim institucijama biće ocenjivan. Nije mi važno iz koje je političke partije, već da je patrioda i da predstavlja Republiku Srpsku. Oni za koje se utvrdi da su konformisti, izgubiće mesta. Ako skupština Republike Srpske definiše šta je interes (tog entiteta), nemaju činovnici šta o tome da diskutuju“, rekao je Dodik.\nOn rekao da loše medjuetničke odnose i nepoverenje unutar države treba pripisati „stranom faktoru“, a povodom njegovog nedavnog sukoba sa austrijskim ambasadorom kaže da „nema konflikt ni sa kim“.\n„Austrijski diplomata pokušava da nam govori kako ćemo se ponašati. Nismo se sastajali dve godine, od kako sam ga otkačio. Navijački se ponaša za muslimansku stranu i nekakvu BiH… Oni koji su spremni da poštuju Republiku Srpsku i mene koa člana Predsedništva imaće dijalog. Oni koji nisu, neće biti poštovani“, rekao je Dodik.\nIzvor Beta, Tanjug\nDodikOBAPredsedništvo BiHSarajevoUstav RS\nTeško povređen muškarac na Tošinom bunaru\nZaštitnik građana: Škole i roditelji moraju preuzeti svoj deo odgovornosti\nSarajevo se guši u smogu, specijalne mere za građane (VIDEO)


Marš seksualnih radnika u Skoplju – Balkanekspresrb.rs\nDeveti po redu marš makedoskih seksualnih radnika održan je pod motom “Slobodni izbor je pravo, a ne privilegija”. Neke učesnice marša bile su u donjem vešu, a jedna je na belom “bodiju” napisala “Work is work”, “My pussy, my bussines”\nSEKSUAKNI radnici Makedonije, sa crvenim kišobranima u rukama juče su u Skoplju, devetu godinu uzastopno, održali marš i zatražili sr da se zaustavi nasilje, stigmatizacija i tortura koju svakodnevno trpe.\nDeveti po redu marš makedoskih seksualnih radnika održan je pod motom “Slobodni izbor je pravo, a ne privilegija”. Neke učesnice marša bile su u donjem vešu, a jedna je na belom “bodiju” napisala “Work is work”, “My pussy, my bussines”.\nPredstavnici organizatora marša “Crvenih kišobrana”, nevladine organizacije “Star-star”, rekli su da žele da podignu svest o postojanju velikog broja seksualnih radnika u Makedoniji i da istaknu zastrašujuće stanje o nebezbjednosti i lošim uslovima u kojiima žive i rade.\n“Seksualni radnici obeshrabreni su da prijave dela mržnje kojima su izloženi i ostaju žrtve sistema, a počinioci krivičnih dela produžavaju da uživaju u slobodi koju im pruža sistem”, ističu iz nevladine organizacije “Star-star”.♦\nTagsmakedonija Seksualni radnici


VAKCINE IZ SRBIJE SLETELE U CRNU GORU: Na Vučićev zahtev 10.000 doza isporučeno Podgorici (FOTO) | Novosti.rs\nAvion sa 10.000 vakcina proizvođača Astra Zeneka sleteo je na aerodrom u Podgorici danas popodne.\nRepublika Srbija ovim je nastavila da pomaže region vakcinama protiv korona virusa. Govoreći o Crnoj Gori, ovo je druga donacija, nakon 4.000 Sputnjik V vakcina, koje je predsednica Vlade Ana Brnabić uručila premijeru Crne Gore Zdravku Krivokapiću ranije ove godine u Podgorici.\nPored toga, Srbija je do sada u Repubiliku Severnu Makedoniju isporučila 40.000 Sputnjik V vakcina, kao i 8.190 doza vakcina proizvođača Fajer Bionteh, dok je Bosni i Hercegovini isporučila 30.000 Astra Zeneka vakcina. U narednom periodu, Bosni i Hercegovini biće obezbeđen dodatni kontigent doza, potrebnih za revakcinaciju.\nNAJNOVIJI KORONA PRESEK: Preminulo 25 pacijenata, 1.613 novozaraženih\n30. 04. 2021. u 15:02\nCrna Gora Aleksandar Vučić Ana Brnabić Srbija Zdravko Krivokapić Astra Zeneka vakcine isporuka vakcina pomoć u vakcinama


Fon Kramon: SAD sprovode opasan plan na Kosovu - Gorapress.net\n26.03.2020. u 14:48\nFon Kramon: SAD sprovode opasan plan na Kosovu\nIzvestilac Evropskog parlamenta za Kosovo Viola fon Kramon ocenila je danas tragičnim rušenje kosovske vlade na čelu sa Aljbinom Kurtijem i optužila SAD da na Kosovu, kako kaže, sprovode opasan plan, piše Tanjug.\n„Ne znam šta da kažem. Potpuno neodgovorna politička elita, koja je stavila svoje stranačke interese i karijere ispred interesa siromašnih građana Kosova, koji su se nadali reformama, vladavini zakona, pravdi i boljoj budućnosti”, navela je Fon Kramonova i dodala da je to “tragično”.\nUz opasku da su sada u prednosti “oni stari”, Fon Kramon kaže da je prištinska vlada srušena usred pandemije, a oni koji su to uradili moraće da “odgovore na pitanja o odgovornosti i legitimitetu”.\n“EU, Francuska i Nemačka treba da budu pohvaljene za snažnu podršku premijeru Kurtiju”, istakla je Fon Kramon.


RTS :: Niš: Besplatni pregledi u vojnim bolnicama\nSrbija danas Niš: Besplatni pregledi u vojnim bolnicama\nponedeljak, 16. apr 2018, 13:52 -> 16:05\nNiš: Besplatni pregledi u vojnim bolnicama\nU vojnomedicinskim ustanovama u Beogradu, Novom Sadu i Nišu ove nedelje se organizuju besplatni lekarski pregledi za rano otkrivanje raka grlića materice i raka dojke. Za pregled u niškoj Vojnoj bolnici interesovanje je ogromno.\nSvih šezdeset termina za besplatne preglede u Vojnoj bolnici u Nišu bilo je popunjeno. Pregledi su zakazivani u razmaku od 15, 20 minuta, tako da gužve nije bilo. Nišlijke i žene sa juga Srbije zbog toga su bile veoma zadovoljne.\n"Ovo je mnogo važno za sve žene, a posebno za one koje nemaju zdravstvene knjižice ili su im istekle", kaže Jevica Stevanović iz Vranja.\nNaše sagovornice ističu da su preventivni pregledi veoma važni.\n"Ja svake godine idem na preglede i s obzirom na to da je teško zakazivanje a procedure komplikovane, ovo je bila baš dobra prilika", ističe Miljana Jovanović iz Niša.\n"Znamo da su pregladi važni, ali nemamo svi dovoljno vremena", dodaje Jevica Stevanović. "Jedino dobro za sve žene je da se pregledaju."\nU Vojnoj bolnici su i ranija organizovani besplatni pregledi, ali sada se prvi put rade pregledi za rano otkrivanje raka dojke i raka grlića materice, ističe pukovnik dr Jovica Stanojević, upravnik Vojne bolnice Niš:\n"Cilj je da se ujedno i podigne svest pripadnica lepšeg pola o potrebi za redovnim preventivnim pregeledima."\nU Vojnoj bolnici podsećaju da su besplatni pregledi planirani da kraja radne nedelje od 10 do 14 sati. Ukoliko interesovanje bude veliko biće, kažu, nastavljeni i naredne nedelje.\nPozorišni susreti učenika gimnazija Srbije\nNa Dan knjige kruševački osnovci darivali biblioteke seoskih škola\nDan opštine Gornji Milanovac\nNiš će biti pametan grad


Aziz Kevelj: "„Niko ne može reći kako će se naredna sezona odvijati, ja sam optimista i očekujem uspjehe" - zenicainfo.ba\nNaslovnica Aktuelno Aziz Kevelj: “„Niko ne može reći kako će se naredna sezona odvijati,...\nAziz Kevelj: “„Niko ne može reći kako će se naredna sezona odvijati, ja sam optimista i očekujem uspjehe”\nZbog pandemije koronavirusa ovogodišnja atletska sezona u BiH održana je u skraćenom obliku. Od juna do oktobra održano je oko 80 posto planiranih takmičenja. Atletski klub Zenica je i u veoma teškim uslovima organizovao najkvalitetnija bh. takmičenja, a uz oz organizacioni dio takmičari ovog kluba bili su među najboljim u našoj državi.\n„Na prvenstvu BiH, naši takmičari su se penjali 42 puta na pobjedničko postolje, što znači od prvog do trećeg mjesta, od cicibana do seniora. Zatim na Balkanskom prvenstvu imali smo dvije seniorske medalje, a na međunarodnim mitinzima naši takmičari bili su 34 na pobjedničkim postoljima. Seniorska ekipa je potvrdila da je najbolja u našoj zemlji, a ove godine i seniorke su se popele jednu stepenicu više na pobjedničkom postolju“, izjavio je za Zenicainfo.ba, Aziz Kevelj, generalni sekretar AK Zenica.\nKorona nije uspjela prekinuti organizaciju Međunarodnog atletskog mitinga Zenica 2020. Zbog teške epidemiološke situacije čiji se kraj ne nazire, teško je planirati narednu sezonu, ali ipak u atletskom klubu su optimisti.\n„Niko ne može reći kako će se naredna sezona odvijati, ja sam optimista i očekujem da će i iduća sezona i sa brojem takmičenja i kvaliteta takmičenja i na neki način što se tiče rezultata naših atletičara, biti uspješnija“, optimista je Aziz Kevelj.\nPrema najavama u narednoj sezoni atletski klub Zenica će najvjerovatnije biti oslabljen za trojicu atletičara. Maid Redžić će izostati zbog povrede, Abedin Mujezinović najavio je prelazak u atletski klub Sarajevo, dok će Samir Hodžić nositi dres atletskog kluba Novi Grad iz Sarajeva. (M. P.)\nPrethodni članakNakon što je Eko forum podnio krivičnu prijavu protiv odgovornih za onečišćenje zraka u Zenici, Tužilaštvo ZDK naredilo obustavu istrage\nNaredni članakU ponedjeljak potpuna obustava saobraćaja na dionici ulice Bistua Nuova


UN nisu uspele da počnu medicinsku evakuaciju iz Alepa - 22.10.2016, Sputnik Srbija\nUjedinjene nacije nisu mogle da počnu medicinsku evakuaciju iz istočnog Alepa u subotu, pošto zemlje nisu dale neophodne garancije, rekao je predstavnik... 22.10.2016, Sputnik Srbija\nNije valjda. Zar njihovi prijatelji zbog kojih Rusiji žele da nametnu nove sankcije i pošalju ih pred međunarodne sudove zbog "zločina u Alepu", pucaju na njih. Strašno.\nvesti, svet, sirija, alep, ujedinjene nacije\nUjedinjene nacije nisu mogle da počnu medicinsku evakuaciju iz istočnog Alepa u subotu, pošto zemlje nisu dale neophodne garancije, rekao je predstavnik humanitarne uprave svetske organizacije Jens Lerke.\n„U subotu ujutru nije bilo moguće započeti medicinsku evakuaciju ranjenih i bolesnih ljudi i članova njihovih porodica iz istočnog Alepa. Ujedinjene nacije se nadaju da će sve strane dostaviti neophodne garancije i aktivno rade u tom pravcu“, rekao je Lerke.\nPrema njegovim rečima, situacija u vezi s bezbednošću u Alepu i dalje je ozbiljna, periodično izbijaju sukobi.\n„Danas je iz vatrenog oružja pucano na hotel u kojem se nalazi štab Ujedinjenih nacija, a jedan saradnik hotela je teško ranjen“, dodao je predstavnik Humanitarne uprave UN.\n„Ujedinjene nacije i humanitarni partneri spremni su da počnu medicinsku evakuaciju čim to dozvole uslovi“, dodao je Lerke.\nRanije je diplomatski izvor iz Međunarodne grupe za podršku Siriji u Ženevi saopštio je da je Ministarstvo odbrane Rusije usaglasilo s Ujedinjenim nacijama izvoz iz istočnog Alepa 200 bolesnih i ranjenih zajedno s porodicama.\n22 Oktobar 2016, 20:13


MEI - Aktuelnosti - J. Joksimović: Evropske integracije stabilizuju poziciju Srbije\nJ. Joksimović: Evropske integracije stabilizuju poziciju Srbije\nMinistar za evropske integracije u Vladi Srbije Jadranka Joksimović ocenila je da je približavanje procesa evropskih integracija građanima Srbije danas posebno izazovan zadatak jer je &bdxuo;primetno da postoji porast evroskepticizma ne samo u zemljama kandidatima, nego i u članicama Evropske unije&ldxuo;.\nJoksimović je rekla da su se evropski odnosi zakomplikovali, kao i da regionalni odnosi nisu jednostavni i da u svemu tome treba naći način da se građanima Srbije, ali i članicama EU, približi zašto je dalje proširenje Unije važno.\nMinistar je dodala da postoji određena vrsta otpora u pojedinim zemljama članicama prema daljem proširenju EU, a da, s druge strane, treba ubediti građane da je to, kako je rekla, proces koji će da stabilizuje zemlju na unutrašnjem, ali i spoljnopolitičkom planu.\n&bdxuo;Evropske integracije treba da doprinesu boljoj perspektivi za mlade, boljem žiivotnom standardu, da bude više posla, više radnih mesta, više učenja, više putovanja... To su teme koje zanimaju naše građane&ldxuo;, rekla je Joksimović.\nOna smatra da Srbiju treba da zanima i pozicija u kompleksnim regionalnim i evropskim odnosima.\n&bdxuo;Mislim da su evropske integracije put koji stabilizuje poziciju naše zemlje u ove dve ravni&ldxuo;, zaključila je ministar.


Lavrov: Nismo sigurni da je al-Bagdadi ubijen - Televizija K3\nAP: Putin je 'brend' Rusije\nNa početku četvrtog mandata na čelu Rusije, slika…\nSumira se stanje nakon nevremena…\nKuće su nam donekle pošteđene, ali su zato…\nErdoan i Vučić: Ubrzati izgradnj…\nPredsjednici Srbije Aleksandar Vučić i Turske Redžep Tajip…\nRaspoloženi Đoković pobijedio Ni…\nNajbolji srpski teniser Novak Đoković uspešno je započeo…\nVenger na poklon dobio najvrjedn…\nArsen Venger, legendarni menadžer Arsenala, kao opoštajni poklon…\nMažić sudi finale Lige šampiona\nSrpski arbitar Milorad Mažić sudiće finale Lige šampiona…\nPerete gaćice na 60 stepeni? Poj…\nAko veš perete na niskim temperaturama to nije…\nTviter savetuje korisnicima da p…\nJedna od najpopularnijih društvenih mreža, „Tviter“, je pronašla…\nČuvari i čistači jetre i krvi\nPrimarni put kojim tijelo izbacuje toksine vodi preko…\nAP: Putin je ‘brend’ Rusije\nSumira se stanje nakon nevremena u BiH: Šteta opet milionska\nErdoan i Vučić: Ubrzati izgradnju autoputa Beograd- Sarajevo\nDavor Dragičević:Više ne učestvujem u istrazi (VIDEO)\nAmerička ambasada da objavi kome doznačuje milione dolara,poručuje Dodik (VIDEO)\nPetrovo:Proglašeno vanredno stanje (VIDEO)\nSutra raspisivanje Opštih izbora (VIDEO)\nBl:Sportisti u BiH dopinguju se najviše steroidima ali i narkoticima (VIDEO)\nLavrov: Nismo sigurni da je al-Bagdadi ubijen\nPortparol Kremlja Dmitrij Peskov odbio je danas da komentariše saopštenje ruskog Ministarstva odbrane da je vođa Islamske države Abu Bakr al-Bagdadi ubijen u jednom od vazdušnih napada u Siriji, dok šef diplomatije Sergej Lavrov kaže da nisu 100 odsto sigurni da je ubijen.\nPeskov je rekao da bi pitanje o tome da li je al-Bagdadi ubijen trebalo postaviti Ministarstvu unutrašnjih poslova i naveo da predsjednik Rusije Vladimir Putin redovno dobija izvještaje od Ministarstva unutrašnjih poslova, prenosi Rojters.\nRusija nije 100 odsto sigurna da je lider Islamske države Abu Bakr al-Bagdadi ubijen, rekao je Lavrov, prenosi RIA.\nLavrov je ranije danas rekao da provjerava informacije o tome da li je al-Bagdadi ubijen krajem maja prilikom ruskog vazdušnog napada na grad Raku u Siriji krajem maja. Portparol koalicije na čelu sa SAD koja se bori protiv Islamske države, pukovnik Rajan Dilon, izjavio je danas da ne može da potvrdi navode da je ubijen al-Baghdadi, prenosi AP.\nAgencija navodi da je saopštenje američke koalicije uslijedila nakon tvrdnje Rusije da je ubila Al-Bagdadija krajem maja u vazdušnom napadu na mjesto sastanka vođa Islamske države na obodu njihove “prestonice” Rake.\n“U ovom trenutku ne možemo da potvrdimo ove navode”, naveo je Dilon. Ministarstvo odbrane Rusije saopštilo je da provjerava navode da je vođa Islamske države Abu Bakr al Bagdadi ubijen u ruskom vazdušnom napadu, izvedenom krajem maja u Raki, prenosi TAS S.\nOvo ministarstvo je navelo da je vazdušni napad izveden 28. maja na komandni položaj Islamske države, gde su se njene vođe sastale kako bi raspravljali o rutama za izlazak terorista iz Rake putem takozvanog južnog koridora. “Prema primljenoj informaciji, koja se proverava putem različitih kanala, sastanku je prisustvovao i vođa Islamske države Ibrahim Abu Bakr al Baghdadi, koji je eliminisan u napadu”, piše u saopštenju.\nMinistarstvo je navelo da je Rusija obavestila SAD u vezi sa vazdušnim napadom na periferiji sirijskog grada koji je uporište Islamske države, tokom kojeg je moguće da je ubijen Al Bagdadi.\n“Mlaznjaci ruske vojske uništili su više od 300 terorista Islamske države na južnoj periferiji Rake krajem maja”, stoji u saopštenju ruskog ministarstva.


Nismo nadležni, nećemo doći na Skupštinu - tportal\nNismo nadležni, nećemo doći na Skupštinu\nZadnja izmjena 20.07.2010 12:40\nObjavljeno 20.07.2010 u 12:40\nMinistarstvo zaštite okoliša, prostornog uređenja i graditeljstva u današnjem je priopćenju pojasnilo da njihov predstavnik nije odazvao pozivu predsjednika zagrebačke Gradske skupštine za sudjelovanje na tematskoj sjednici o radovima u Varšavskoj jer Ministartsvo ne može osporiti početak radova kojih je investitor Grad Zagreb\n'Nadamo se da se rasprava neće temeljiti na 'traženje krivca' izvan tijela Grada Zagreba što bi ulazilo u sferu političkih podmetanja kojima je strana stručna argumentacija i činjenice, kao što je to bilo proteklih dana, a takav pristup i do sada smo odlučno odbijali. Isto tako nadamo se da će prevladati svijest o tome da se rasprava oko svih aspekata tog projekta mora voditi unutar Skupštine grada i svih njenih izvršnih tijela i organa', navodi se u priopćenju Ministarstva.\nPodsjećaju da je, u odnosu na temu sjednice, Ministarstvo u potpunosti riješilo provjeru zakonitosti izrade i donošenja prostornih planova koje je donijela Skupština Grada Zagreba i pojedinačnih akata koja su izdala upravna tijela Grada, odnosno obavilo je sve što je u njegovoj nadležnosti.\n'U nadležnosti Ministarstva, međutim, nije da utječe na odabir rješenja u prostornim planovima i na projekte koji proizlaze iz dokumenata prostornog uređenja Grada Zagreba i akata za njihovo provođenje što se ovih dana stalno od Ministarstva traži pa čak to traže i visoki predstavnici Grada Zagreba', stoji u priopćenju.\nU Ministarstvu ističu da službama i Predsjedništvu Skupštine grada moraju biti poznate izvorne nadležnosti jedinice lokalne samouprave i nadležnosti središnjeg tijela državne uprave tj. Ministarstva u upravnom području prostornog uređenja i gradnje.\n'Ako ih se uvažava tada nema prostora ni razloga da predstavnik Ministarstva sudjeluje na sjednici koja je sazvana radi 'rasprave o događanjima 15. srpnja 2010. vezanim uz početak radova u Varšavskoj' jer Ministarstvo ne može osporiti početak radova kojih je investitor sam Grad Zagreb', kažu u Ministarstvu.


Ekonomska korist upotrebe peleta\nEkonomske koristi peleta ogledaju se i u njegovoj pristupačnoj i manje varirajućoj ceni od fosilnih goriva - od 2007. cena peleta je bila u proseku 50% niža u odnosu na cenu mazuta i 40% niža u odnosu na naftu u zemljama članicama EU koje su lideri na tržištu peleta.\nNa individualnom nivou uštede koje donosi izbor peleta su izuzetno značajne u domaćinstvu. Peći i kotlovi za pelet pretvaraju više od 85% energije sirovine u toplotnu, vraćajući investiciju u ogrevno telo za oko 4 godine, nakon čega donose uštede od oko 400 evra godišnje u odnosu na ogrev fosilnim gorivima.\nTehnologija proizvodnje peleta se sastoji od nekoliko ključnih faza – prijema sirovine (drvenih trupaca odgovarajuće klase), drobljenja-usitnjavanja trupaca do nivo sečke 40x40,mlevenja – usitnjavanja do nivoa ivera, sušenja ivera produktima sagorevanja u rotacioonim sušarama bubanjskog tipa, naknadnog mlevenja osušenog ivera, presovanja - peletiziranja, hlađenja i pakovanja.\nNa početku procesa, sirovina-drveni trupci se drobe – usitnjavaju na mašinama specijalne konstrukcije do nivoa sečke veličine max 40x40mm.\nTako pripremljena sečka se melje-usitnjava na mlinovima, do nivoa ivera koji se selektira kroz sito otvora Ø14mm i otprema transportnim sredstvima do sušara.\nU sušarama, rotacionog-bubanjskog tipa se iveru oduzima višak vlage (iznad 15%) strujanjem mešavine očišćenih produkata sagorevnja(dobijenih iz ložišta-generatora toplote procesom sagorevanja drvene sečke-kao goriva) i okolnog vazduha.\nIver odgovarajuće vlage (10-15%)se pneumatskim transportom doprema na mlin gde se dodatno melje i selektira kroz sita sa otvorima od Ø6mm.\nOvako dodatno usitnjen iver, obezbeđuje bolju homogenizaciju,mešanje ivera pre procesa presovanja (peletiziranja) u samoj pelet presi.\nPresovanje ivera se odvija uz pomoć valjaka-rolera, koji mehanički utiskuju iver u matricu i iz nje izlazi kao formiran gotov proizvod pelet. Mehaničkim utiskivanjem i procesom trenja u samoj matrici oslobađa se veća količina toplote koja se gotovom peletu oduzima procesom hlađenja.\nProces hlađenja se odvija obezbeđivanjem prinudnog strujanja (uz pomoć ventilatora) okolnog vazduha kroz sam hladnjak peleta.\nKvalitetnim završetkom procesa hlađenja omogućen je i kvalitetan proces pakovanja peleta u vreće od 15kg ili pak u Big Beg vreće od 1030kg.\nTehnološki proces proizvodnje se završava unutrašnjim transportom do mesta skladištenja-magacina ili direktnim pakovanjem u transportna sredstva-kamione, kojim se pelet odprema do kupaca, korisnika.\nGlavna odlika proizvodnje peleta je korišćenje čiste, hemijski netretirane drvne mase, drvne piljevine, bez upotrebe ikakvih hemijskih vezivnih sredstava.\nFinalni proizvod pelet je valjkastog oblika, prečnika 6-8 mm i dužine 10-30 mm, sa vrlo niskim sadržajem vlage (manje od 10%), što omogućava efikasnost pri sagorevanju stvarajući svega 1% pepela.\nPelet se smatra jednim od retkih apsolutno prirodnih, sigurnih i zdravih energenata jer ne proizvodi gasove koji izazivaju efekat staklene bašte. Kao i ostala drvna biomasa, zadovoljava visoke ekološke standarde, minimalnim zagađenjem vazduha i okoline jer ima manje od dozvoljenih graničnih vrednosti emisija CO i prašine, i neutralan je nosač CO2 jer stvara istu količinu ugljen dioksida koju je drvo koristilo prilikom svog rasta.


Izvor: NoviMagazin.rs, 18.Okt.2018, 12:07\n"U cilju civilnog i demokratskog nadzora nad BSK, Ministarstvo odbrane će ostvarivati odgovornosti koje ima. Ministarstvo odbrane će izraditi opšte politike odbrane na strateškom nivou i ostvarivaće svoja ovlašćenja >> Pročitaj celu vest na sajtu NoviMagazin.rs << na osnovu Ustava Kosova", kazao je Beriša.\nPredlog zakona su podržali poslanici svih poslaničkih grupa, sem Srpske liste, koja je na početku rasprave o zakonu napustila sednicu.\nSkupština nastavlja raspravu o zakonu o Bezbednosnoj snazi Kosova.\nSkupština Kosova: Srpska lista napustila sednicu\nPoslanici Srpske liste napustili su danas sednicu kosovskog parlamenta nakon što je počela rasprava o zakonskim predlozima koji se tiču formiranja Bezbednosnih snaga Kosova (BSK).\nPoslanik Srpske liste Igor Simić izjavio je da se njegove kolege odlučno protive usvajanju zakona koji se odnose na BSK, ali i njihovom stavljanju na dnevni red i razmatranju jer je to protivno Rezoluciji 1244 Saveta bezbednosti UN iz 1999. godine i interesima srpske zajednice.\nSimić je ocenio da bi sredstva koja se odvajaju za transformaciju BSK mogla da budu mnogo bolje uložena u stvaranje novih radnih mesta i poboljšanje života građana Kosova.\nPrethodno je Skupština Kosova prihvatila zahtev Demokratskog saveza Kosova da predlozi tri zakona o Bezbednosnim snagama Kosova budu razmatrani u okviru prve tačke dnevnog reda današnje sednice.\nParlament je tako prihvatio zahtev šefa poslaničke grupe DSK Avdulaha Hotija koji je rekao da bi opozicija pod tim uslovima ostala u sali i učestvovala u raspravi i glasanju o tim zakonima.\nU dosadašnjoj raspravi o nacrtu Zakona o Ministarstvu odbrane Kosova predstavnici svih drugih poslaničkih grupa su podržali usvajanje tog i dva druga zakona.\nRadio 021: Usvojeni zakoni o Bezbednosnim snagama Kosova\nSkupština Kosova jednoglasno je usvojila u načelu predloge zakona o Bezbednosnim snagama Kosova (BSK), kao i o službi u BSK...Zakone su podržali poslanici svih poslaničkih grupa, sem Srpske liste koja je nakon izražavanja neslaganja sa razmatranjem i usvajanjem zakona o ministarstvu odbrane Kosova...


Miletić o razvoju agroturizma u marginalnim područjima - Svrljiške novine\nMiletić o razvoju agroturizma u marginalnim područjima\nSvrljig - Svrljig vesti - Miletić o razvoju agroturizma u marginalnim područjima\nNa sednici Pododbora, od 27. decembra, članovi su govorili o temi agroturizam – prilika za ekonomski razvoj marginalnih područja i napuštenih sela.\nPredsednik Pododbora Milija Miletić ukazao je na to da je agroturizam u prethodnim godinama doživeo ekspanziju u Srbiji, kao i da postoji prostor za daljim unapređenjem ove oblasti, posebno u marginalnim područjima. Kako je rekao, Ministarstvo poljoprivrede, šumarstva i vodoprivrede, budžetom za 2018. godinu, izdvojilo je 20 miliona dinara za ruralni razvoj, tj. sredstva za adaptaciju ili izgradnju novih objekata, za koja mogu aplicirati svi koji se bave poljoprivrednim ili nepoljoprivrednim aktivnostima i čije je boravište u mestu za koje se aplicira.\nMilan Ivanković iz Sektora za ruralni razvoj Ministarstva poljoprivrede, šumarstva i vodoprivrede naglasio je da, uprkos tome što su sredstva iz budžeta relativno skromna, Ministarstvo je opredelilo podsticajna sredstva pre svega za izgradnju novih i restauraciju postojećih autentičnih objekata, a prioritet pri apliciranju imaju mladi, žene, kao i ugostitelji koji se obavezuju da plasiraju lokalne proizvode. Takođe, Ivanković je posebno naglasio da će od 2018. godine biti dostupna sredstva iz IPARD fondova, koja će iznositi od 2 do 8 miliona evra po godini, dok će ukupna raspoloživa sredstva do 2020. godine iznositi oko 35 miliona evra. Kako je objasnio, aplikanti će moći da apliciraju samo za sredstva iz jednog od fondova, bilo da je reč o republičkim sredstvima, sredstvima lokalne samouprave ili IPARD fonda, a moći će po zahtevu da dobiju između 5 i 300 000 evra.\nSednici Pododbora prisustvovali su i direktor Visokopoljoprivredne škole u Prokuplju prof. Branislav Pešić i predstavnik Centra za ruralni razvoj Jablaničkog i Pčinjskog okruga Zoran Stojiljković, koji su govorili o potencijalima za razvoj agroturizma u ovim područjima Srbije.\nSednici je predsedavao predsednik Pododbora Milija Miletić, a prisustvovali su članovi: Mladen Lukić i Dalibor Radičević.\nPrevPrethodnaKonferencija za novinare predsednika Ujedinjene seljačke stranke Milije Miletića\nSledećaUjedinjena seljačka stranka darivala decu novogodišnjim paketićimaNext


U SRBIJI POSTOJI ZANIMANJE KOJE DONOSI PARE KAO I PREKO GRANICE: Problem je što niko neće da radi ovaj posao\nBroj učenika za zanatska zanimanja obuhvaćen formalnim obrazovanjem veoma je mali\nObjavljeno: 01.08.2021. 17:22h\nDobar majstor je pola završenog posla, a zbog sve manjeg interesovanja mladih da se za građevinske zanate obučavaju, postalo je jednako važno – kako majstora pronaći.\nAko niste vešti u kućnim majstorijama onda bi trebalo da znate koga da pozovete. Kvarove je nemoguće predvideti, a kada se dogode, zbog krize sa majstorima na popravku se čeka, prema mišljenju mnogih, predugo.\nDoći do kvalitetnog majstora danas postaje ravno osvajanju premije na lutriji, ocenjuje RTS.\n– Uz ove naše rijaliti programe, popularni su influenseri, prevaranti, što bez ikakvog znanja zarađuju pare, to je danas popularno, znači majstor se potcenjuje na taj način, i to traje godinama, danas se majstori mogu nabrojati na prste jedne ruke – kaže Svetozar Jovičić, iz firme “Majstorski poslovi”.\nPotpredsednik Privredne komore građevinske industrije Srbije Goran Rodić rekao je da su godinama, od 2004. upozoravali da će Srbija da ostane bez radne snage, niko nije ozbiljno shvatao da bi sada svi kukali i da bi govorili da toliko posla ima da moramo da uvozimo radnu snagu.\n– Evo ja ću dati primer – elektrotehnička škola koju sam ja završio: tada nas je bilo 36 u jednom odeljenju, ja mislim da danas ta odeljenja nemaju više od deset učenika – kaže Živko Božić iz firme “Kućne popravke”.\nPotpredsednik Privredne komore građevinske industrije Srbije Goran Rodić rekao je da bez obzira na diplomu morate da pokažete znanje i kvalitet radova.\n– Imamo neke ideje, predložićemo vladi i državi, ako ne – onda ćemo da tavorimo kao i dosad – naveo je Rodić.\n– Mladi nisu zainteresovani za ove poslove koje mi radimo, da li im je teško, imaju alternativu, ja to stvarno ne znam, ali od ovog posla koji mi radimo u Srbiji može trenutno lepo da se živi – ističe Božić.\nPreduzetnik iz firme “Naš Krov plus” Predrag Smiljanić navodi da je radio u inostranstvu deset godina, ali ovde mu je mnogo lepše i može, kako kaže, da se zaraditi i više nego tamo.\nSpas može da donese sistem neformalnog obrazovanja. Sprovode ga srednje stručne škole obučavajući odrasle za različte zanate.\n– Znači, mora se vratiti poštovanje struci i zanatu, ako toga ne bude, znači, nećemo imati majstore – naglašava Jovičić.\nPITALI SMO BEOGRAĐANE ŠTA MISLE O UVOĐENJU OBAVEZNE VAKCINACIJE: Njihovi odgovori su nas iznenadili (VIDEO)\nŠTA SE DEŠAVA DETETU KADA OSTANE SAMO U AUTOMOBILU NA SUNCU? Iz minuta u minut organizam prolazi kroz razne faze\nNA SVIM GRANIČNIM PRELAZIMA OGROMNE GUŽVE! Čeka se do 3 sata na izlasku iz zemlje\nU BEOGRADU PONOVO VIŠE OD 100 ZARAŽENIH ZA 1 DAN: Ovo su detaljne korona brojke


Ostavkama većnika "kupuju" - kvorum - SDCafe.rs\nHome\tInfo\tOstavkama većnika “kupuju” – kvorum\n– Mirko Đurić je svoj posao radio izuzetno dobro, a ostavka je njegov lični čin… Nekada neko mora da ode, da bi se vratio – saopštila je odbornicima lokalne Skupštine gradonačelnik Jasna Avramović.\nSmederevski parlament je, podsetimo, u avgustu – istoga dana kada su dotadašnji većnici podneli ostavke iz “ličnih razloga” – imenovao pet novih članova Gradskog veća, takođe iz redova SNS, ali novoizabrani nisu dobili resore.\nTako je bilo i sada. Umesto Mirka Đurića koji je bio jedan od njenih najbližih saradnika, Jasna Avramović je predložila Sašu Branežca koji je smederevskoj javnosti poznat kao dugogodišnji fudbaler i trenutno je predsednik Fudbalskog saveza Podunavskog okruga. Prethodno je i šef odborničke grupe naprednjaka u Skupštini grada Simo Nedić podneo ostavku, a na njegovo mesto je imenovana Vesna Kiš Kostić – jedan od tri poverenika Gradskog odbora SNS. Smena je bilo i u javnim preduzećima…\nZbog činjenice da su članovi Srpske napredne stranke u Smederevu podeljeni na dve “struje” – jednu koju predvodi gradonačelnik, te drugu koja joj je gotovo u svemu suprotstavljena, pomenute smene se tumače kao udar na tabor Jasne Avramović. Pritom su smene na Dnevni red, po pravilu, dolazile posle nedostatka kvoruma za održavanje skupštinske sednice, čemu su pribegavali odbornici vladajuće SNS, što je istinski politički rariret. Ali, u Smederevu je i ovo “čudo” zabeleženo čak tri puta od početka godine.\nPodsetimo, Jasna Avramović je – upravo zbog unutarstranačkih nesuglasica – još prošle godine podnela ostavku na mesto poverenika Srpske napredne stranke u Smederevu, pa ovdašnje naprednjake sada predvodi tročlani tim poverenika.\nJasna Avramović je sa svojih 20 odbornika iz GG nazvane “Pokret za Smederevo” u Srpsku naprednu stranku prešla 2013, kada su naprednjaci u lokalnom parlamentu imali samo devet mandata. U međuvremenu su im prišli još neki odbornici, pa grupacija oko SNS sada – od ukupno 70 – u smederevskoj Skupštini ima 44 predstavnika.\n“Smisao života je sloboda. A mi to nemamo u SNS”


Promocija zaboravljenih i zapostavljenih - Projekat - Nedeljnik Vreme\n20. 11. 2014. / 14.44\nZahvaljujući Evropskoj uniji, koja je kroz program "Jačanje medijske slobode u Srbiji" finansirala projekat "Pogled uprt u evropsko pravo: Izbeglice i azilanti", "Vreme" je od februara 2014. godine objavilo 20 tekstova na temu azila i izbeglica. U tom periodu, objavljeno je i devet specijalnih publikacija, a organizovane su i dve panel diskusije.\nI pored toga, tema azila u Srbiji je još uvek nedovoljno promovisana. Prema rezultatima istraživanja "Stav građana Srbije prema tražiocima azila" koje je za UNHCR uradio CeSid, građani Srbije u najvećem procentu imaju neutralan stav prema sve većem broju tražilaca azila u našoj zemlji. Sa druge strane, veliki broj građana Srbije iskazuje netolerantne stavove prema ovoj populaciji.\nUz činjenicu da će imigranata iz Azije i Afrike biti sve više (ove godine ih je registrovano sto puta više nego 2008. godine), ovakvi podaci mogu da budu zabrinjavajući. Posebno u kontekstu manjkavosti srpskog sistema koji nije dovoljno zaokružen i samodovoljan da može da se nosi sa trenutnim problemima, a kamoli sa onim što dolazi u budućnosti. Objektivni nedostaci azilnog sistema u Srbiji su: manjak smeštajnih kapaciteta, disproporcija izraženih namera za azilom i izvršenih azilnih procedura, neaktivnost službenika MUP-a koji bi trebalo da sprovode proceduru, problemi prihvatanja migrantske populacije u mestima gde se nalaze centri za smeštaj tražilaca azila, neaktivnost lokalne samouprave, nedostatak strategija integracije za onih nekoliko ljudi koji su dobili neku od izbegličkih zaštita…\nTokom trajanja projekta, reporteri "Vremena" su bili u skoro svim gradovima u Srbiji u kojima postoje centri za smeštaj tražilaca azila, razgovarali su sa svim relevantnim sagovornicima i predstavili čitalačkoj publici niz svedočenja samih migranata. "Vreme" se pre svega bavilo informisanjem i približavanjem azilantskih problema svojim čitaocima, ali i promocijom tolerancije i rušenja predrasuda prema ovoj osetljivoj i ugroženoj grupi.\nŠto se tiče teme izbeglica, "Vremenu" su se sa rečima zahvalnosti za medijsku pažnju javljali upravo ljudi iz izbegličkih udruženja koji se danas, 20 godina od ratova u kojima su izgubili svoje domove, osećaju zaboravljeno i zapostavljeno. Ovaj projekat je bio prilika da se njihov glas ponovo čuje.\n"Vreme" zahvaljuje na pomoći donatorima projekta, kao i svim sagovornicima, autorima tekstova i saradnicima.


Foto: kozarskadubica.org | Radenko Reljić ponovo kandidat za načelnika Kozarske Dubice\nSrna 05.07.2020 14:15\nKOZARSKA DUBICA - Predsjednik SNSD-a Milorad Dodik izjavio je da će kandidat za načelnika opštine Kozarska Dubica na lokalnim izborima opet biti Radenko Reljić.\nDodik je rekao da Reljić, kao dosadašnji načelnik i kandidat na narednim izborima, ima njegovu potpunu podršku, te da očekuje da sve političke partije iz koalicije stanu iza tog prijedloga.\nDodik je poslije sastanka sa članovima Predsjedništva Opštinskog odbora SNSD-a u Kozarskoj Dubici konstatovao da je u stranci potpuno političko jedinstvo i ljudi koje se bore za afirmaciju politike SNSD-a.\nOn je potvrdio da je SNSD vodeća politička partija u Kozarskoj Dubici, što treba da bude prepoznatljivo.\n"Niko ne može nametati SNSD-u nikakve pristupe ili ono što je zajednička politika sa nivoa Republike Srpske svojatati u smislu da je to neko sam učinio. Ovo je učinila politika koju je SNSD provodio i sve što je došlo u Dubicu sa republičkog novoa došlo je zato što je to, na kraju krajeva, odborio sam SNSD", istakao je Dodik.\nDodik je rekao da opšte poznato da Dubica ima naslijeđene problema sa budžetom i ogromnim dugovima koji su ostali iza prethodne opštinske strukture, ali da će uspjeti da saniraju finansijsko stanje, a Reljić će imati priliku da pokaže najbolje kvalitete.\nSNSD je, dodao je, veoma zainteresovan da pobijedi na izborima u Kozarskoj Dubici, ali je ponovio i da će primjenjivati politiku u kojoj bilo kakvo koaliranje koalicionih partija sa nivoa Republike Srpske sa opozicijom neće biti prihvatljivo.\n"Dubica će ostati dio naše velike pobjede i to, što se mene tiče, naprosto nije upitno", istakao je Dodik.\nIzrazio je očekivanje da će se naporima Vlade Republike Srpske i lokalne zajednice do kraja godine uspjeti rasteretiti budžet opštine - isplatom, prolongiranjem, reprogramiranjem, ali na način da to naredne godine neće biti opterećenje u smislu razvoja opštine.\n"Ostaje da uradimo još mnogo posla ovdje, jer je poznato da je pandemija urušila mnoge naše planove", rekao je novinarima Dodik i kao prioritet najavio rekonstrukciju putnog pravca Gradiška-Kozarska Dubica, od auto-puta prema Dubici i Donjoj Gradini i dio projekta vodosnabdijevanja u Knežici.\nPrema njegovim riječima, nisu odustali ni od izgradnje puta prema Mrakovici niti od rekonstrukcije Banje "Mlječanica". "Postoje projektni planovi koji će biti odobreni. To su napori svih nas i to nije ničiji poseban projekat", naglasio je Dodik.\nAktuelni načelnik opštine i ponovni kandidat na tu fukciju Radenko Reljić zahvalio je Dodiku za finansijsku podršku od milion KM da bi se zatvorila ranija dugovanja, koja su, kako je objasnio, uglavnom napravili ljudi iz PDP-a i SDS-a.\nOn je naveo da u definisanju odnosa sa strankama u koaliciji imaju podršku Dodika, te da SNSD u sljedeću kampanju ide u punom kapacitetu.\nPredsjednik OO SNSD-a Kozarska Dubica Jovica Šuman izjavio je da taj opštinski odbor ima maksimalnu podršku lidera stranke i da su spremni za novu i uvjerljivu izbornu pobjedu u Kozarskoj Dubici.\nDodik je danas u Kozarskoj Dubici prisustvovao prvom Memorijalnom košarkaškom turniru povodom obilježavanja godišnjice smrti Drage Pekića Šilje, istaknutog sportiste, sportskog radnika i dugogodišnjeg predsjednika Košarkaškog kluba "Una".


Zbog reeksporta sira na tržište Rusije, najstrože kazne (SRB) – PoljoMagazin\nMinistarstvo se oglasilo povodom informacije da je došlo do reeksporta sira na tržište Rusije.\n“Naglašavamo da je reč o proizvodu za koji je utvrđeno da uopšte nije sir i da je sam proces proizvodnje sporan, ali i da se nije ni našao na unutrašnjem tržištu Srbije. Sumnja se da je reč o potpunom falsifikovanju dokumentacije izvršenom van granica Srbije zbog čega se vodi i intenzivna istraga”, navodi se u saopštenju.\nNajavljeno je da će Ministarstvo poljoprivrede sa ostalim nadležnim organima vrlo brzo izaći sa rezultatima istage o reeksportu spornog proizvoda.\n“Poručujemo svim neodgovornim pojedincima da će kao i u prethodnim otkrivenim slučajevima reeskoporta odgovor države biti odlučan sa najstrožim mogućim kaznama. Interesi Srbije biće zaštićeni u potpunosti”, istaklo je Ministarstvo poljoprivrede.